ועדת הפנים והגנת הסביבה, כנסת 25, פרוטוקול מספר 81, 2023-06-14 00:00

יעקב אשר: בוקר טוב לכולם, אני פותח את ישיבת הוועדה, המשך הדיון הצעת חוק לתיקון דיני הבחירות לרשויות המקומיות, התשפ"ג 2023, מ/1615 הכנה לקריאה שניה ושלישית

יעקב אשר:       לגבי הפיצול, אתה רוצה שנעשה עכשיו את ההצבעה, או שנחכה עוד כמה דקות אם יגיעו? כי הודענו לכולם, לחברי הוועדה, שלא יגידו שעשיתי בחטף

יעקב אשר:  יש כמה סוגיות שנשארו, פתוחות, חצי פתוחות

תומר רוזנר: למעשה אנחנו סיימנו את ההקראה אתמול

תומר רוזנר:  לבקשת יושב הראש סעיף קביעת המועדים של הסגנים, הבטחת למשרד הפנים בעצם להציג את עמדתו כי הם לא הציגו את עמדתם בעניין הזה

יעקב אשר: כן

תומר רוזנר: ויש עוד כמה נושאים שביקשת

יעקב אשר: אוקיי, אז נתחיל באמת עם הנושא הזה של הסגנים, אני אחזור במילה אחת על כוונת המשורר

יעקב אשר:  בוקר טוב חברת הכנסת רייטן

יעקב אשר:  איך אומרים? בסוף יש לי על מי להישען בוועדה הזאת

אפרת רייטן: אל תבנה יותר מידי, תכף אני רצה לוועדה לבחירת שופטים לפקח שם שכל הבחירות נעשות כדין

אפרת רייטן:  אני בוועדת הקלפי, אז אני הולכת לשם לוודא

יעקב אשר: תגידי, חבר ועדת קלפי בחירת שופטים, זה דבר ששמים ברזומה? שמים בכרטיס ביקור?     

אפרת רייטן: אני כל מינוי, כל בחירה אני מכניסה

יעקב אשר: לא, כי אני מתכנן קבלת פנים לארז מלול חבר הוועדה שלי, שאמור להגיע ואני הולך לעשות לו, מה שנקרא, הרבה כבוד

יעקב אשר:       אוקיי, אנחנו דנים כרגע במשהו אחד ואחר כך אני רוצה גם לדון, הבטחתי אתמול כי לא הספיק מזכ"ל מפלגת העבודה לנסות ולשכנע אותנו בנושא שהוא הציג

יעקב אשר:  אבל נתחיל רגע עם הנושא של הסגנים

יעקב אשר:  אז אני רוצה להגיד עוד פעם את הרציונל, לפני בחירות ברור שחייב להיות יום קובע, כי בעצם היום הקובע הזה קובע כמה רשימות ירוצו ועל כמה מקומות יתמודדו בעצם, ולכן יש יום קובע

יעקב אשר:       היום הקובע הזה הפך להיות גם מנגנון לעוד כמה דברים גם מנגנון חוקי בחלק מסוים, וגם מנגנון שאחר כך הפך בחוזה מנכ"ל למיניהם כי היה מקום, ואתה יודע, מצאו את היום הקובע אמרו הנה הוא יהיה היום הקובע מתי עיר הפכה להיות לעיר גדולה יותר, שממילא היא צריכה לשלם משכורת כמו עיר גדולה יותר, היא צריכה להביא עובדים ברמה גבוהה יותר כדי להתמודד עם האתגרים הגדולים יותר של עיר גדולה וכו'

יעקב אשר:       לכן הייתה פה הצעה שמלכתחילה של השלטון המקומי, והביא אותה ראש עיריית לוד ולא רק הוא, אבל הוא הציג אותה כאן, שביקשה אחת לשנה יש גם אופציה של להוריד את היום הקובע הזה, להשאיר אותה רק לבחירות בשביל לקבוע את מספר המועצות

יעקב אשר:  ואז בעצם משרד הפנים צריך בכל יום שעובר להחליט מה מגיע לעירייה? אבל אנחנו לא רוצים מה שנקרא, להיכנס לדברים האלה, ולכן ההצעה שלי שהצעתי אתמול ולא הספקנו עוד לשמוע את תגובותיכם ונשמע אותה עכשיו, זה לעשות, מעבר למועד הקיים היום בחוק, לעשות עוד שני מועדים

יעקב אשר:  מועד אחד של 15 חודשים, זאת אומרת אני מתייחס לקדנציה לחצי הקדנציה הראשונה, כי בחצי הקדנציה השנייה כבר כולנו מתחילים להריח בחירות ותוספות סגנים ודברים כאלה, שזה יכול גם להיכנס לכלים אחרים שאנחנו לא רוצים, אני מתפלא על עצמי שאני אומר את זה, כי אם הייתי ראש עיר לא הייתי אומר את זה בכלל, אבל כנראה שדברים שרואים מכאן לא רואים משם, ולכן ההצעה שלי, כמו שאמרתי אותה אתמול, לעשות שני מועדים של 15 חודש

יעקב אשר:      אני רוצה רגע לתקן עורך דין ברקוביץ קודם כל יש לי הרבה מאוד הערכה, בוודאי ברמה האישית, בוודאי ברמת הוויכוח והכל

יעקב אשר:  אתמול הוא היה, מה שנקרא הצליחו להרגיז אותי כמה אנשים הוא היה האחרון, אז הוא קיבל לא על הראש אישית כמובן, אתה עושה את תפקידך וזה בסדר גמור

יעקב אשר:  אני מקווה שגם בעניין עוד נגיע להסכמה

יעקב אשר:       בכל מקרה, לכן הצעתי, אני אומר 15 חודש נראה לי מהיום הקובע, ואחר כך עוד פעימה אחת של 15 חודש, ששם אני מצפה שמה שייקבע, זה נושא הסגנים, ולדעתי גם כל הדברים האחרים שקשורים

יעקב אשר:  את זה תכף תגידו לנו כי אנחנו לא כל כך יודעים, לא זוכרים בדיוק ולא הצלחנו עוד לבדוק, מה המשמעויות גם לגבי שכר עובדים בכירים ודברים כאלה, ששוב, אני לא בא פה כמיטיב לשכר, אני באמת מתייחס, יש הבדל בין עיר גדולה

יעקב אשר:  היום איך המדרגות הולכות? 50,000 נכון?     

תומר רוזנר: יש כל מיני סוגים של מדרגות

קריאה: יש כל מיני סוגים של מדרגות, יש מדרגות למספר הסגנים עצמם ויש מדרגות למספר הסגנים בשכר, שהן שונות

יעקב אשר: לא משנה נגיד סתם ניקח מספר דמיוני, בין 50-100 זה נקרא עיר קטנה

יעקב אשר:  אתה כבר נמצא ב-95, 97, 98, אתה כבר מתפקד כעיר גדולה, אתה משקיע כעיר גדולה, אתה רוצה כוח אדם שמתאים לעיר גדולה, האתגרים הם הרבה יותר גדולים, ולכן אני חושב, שוב, אנחנו לא יכולים לעגל פינות ולהגיד טוב אם זה קרוב אז נעשה, אז לכן אני נותן שלוש פעימות בסך הכל ולא פעימה אחת שבאה מהיגיון אחר של בחירות

יעקב אשר:  אבל על ההיגיון הזה של הבחירות שתלו עוד כמה הגיונות אחרים וכו'

יעקב אשר:  משרד הפנים בבקשה

ליטל מוסיקי בלומנטל: ליטל בלומנטל, לשכה משפטית משרד הפנים

ליטל מוסיקי בלומנטל:  ראשית, לגבי שכר הבכירים, אני רק רוצה להבהיר, זה עניין לממונה על השכר, זה במנותק מהשכר של הנבחרים, כלומר אין קשר בין הדברים, זה חוזר מנכ"ל של משרד האוצר ולכן אנחנו מפרידים

יעקב אשר: וחוזר המנכ"ל של משרד האוצר אומר מה? הוא התלבש עליכם? או שלא?     

ליטל מוסיקי בלומנטל: לא

יעקב אשר: בסדר תגידי שנדע

ליטל מוסיקי בלומנטל: זה גם דירוג אחר, כלומר זה ממש מנותק

ליטל מוסיקי בלומנטל:  אם אני מתייחסת - - -     

תומר רוזנר: לא, זה חשוב

תומר רוזנר:  זה דירוג אחר את אומרת?     

ליטל מוסיקי בלומנטל: כן

תומר רוזנר: שמה המדד שלו?     

ליטל מוסיקי בלומנטל: קודם כל הם הולכים לפי הלמ"ס

יעקב אשר: זו עוד בעיה

תומר רוזנר: הם לא הולכים לפי משרד הפנים, לגבי מספר תושבים היום ברשות מקומית יש לנו שני מדדים מקובלים

תומר רוזנר:  יש מדד שרשום במשרד האוכלוסין, ויש את המדד שהלמ"ס קובעת, שהוא שונה יש פערים לא קטנים בין השניים

יעקב אשר: אוקיי, אבל אם נצטרך לתקן את זה, זה כבר תיקונים במשהו אחר זה לא קשור אלינו

יעקב אשר:  מה כן יושב על התאריך הזה?     

ליטל מוסיקי בלומנטל: אנחנו עכשיו דנים בעצם בהצעה של יצירת המדרגות, מה שאדוני הציע כרגע וגם ההצעה של פעם בשנה

יעקב אשר: אוקיי מה שיושב על זה, יושב על זה

ליטל מוסיקי בלומנטל: אליה אנחנו מתנגדים, ואני כבר אבהיר את הטעמים

ליטל מוסיקי בלומנטל:  לטעמנו המצב היום מקנה יציבות וודאות למשך כל התקופה של המועצה

ליטל מוסיקי בלומנטל:  יש במועד הזה באמת להקנות יציבות למשך תקופה שתאפשר תכנון ארוך וקביעת יעדים

ליטל מוסיקי בלומנטל:  לסגן יש איזושהי יציבות או וודאות תפקודית למשך תקופה מוגדרת

ליטל מוסיקי בלומנטל:  ואנחנו שנים עומדים על העקרון שבאמת תהיה משך תקופת כהונה משמעותית לסגן על ידי האצלת סמכויות

ליטל מוסיקי בלומנטל:  אנחנו עומדים על האצלת הסמכויות לסגן

יעקב אשר: כן, מה משך התקופה שאתם השתמשתם, נדמה לי, היה 30 חודש משהו כזה?     

ליטל מוסיקי בלומנטל: נכון, 28

יעקב אשר: יפה, ולכן ההצעה שלי משלבת עם זה היטב

קריאה: לא, ההצעה שלך הייתה ל-15 חודשים

יעקב אשר: לא, זה לא 15 חודש שהוא מתחיל ואחר כך הוא יורד

ליטל מוסיקי בלומנטל: הוא יכול היום לרדת, יכול להיות גם קיטון במצב, ואז זה בעצם מערער את היציבות לטעמנו, ויכול להביא מינוי סגנים לתקופות קצרת יותר, ואז זה בעצם כן פגיעה של איזשהו עיקרון תפקודי שאנחנו עמדנו עליו, וגם הפסיקה בעצם תמכה בעמדה הזאת

יעקב אשר: אגב, נדמה לי שגם בחוק, איך הלשון של החוק, היועץ המשפטי? ששר הפנים רשאי או יכול? איך זה הולך?     

תומר רוזנר: לגבי מה?     

יעקב אשר: לגבי סגנים

ליטל מוסיקי בלומנטל: ב-15 א' 1?     

יעקב אשר: כן

יעקב אשר:  ביום שנהיה אוטומטי, זה לא החלטה של השר?     

תומר רוזנר: אוטומטי, נכון, מספר הסגנים

יעקב אשר: מספר סגנים או סגנים בשכר?     

תומר רוזנר: זה שונה זה שני דברים שונים

יעקב אשר: איך ההגדרה פה ואיך ההגדרה פה?     

גלעד קריב: לגבי מספר הסגנים אז כתוב בדיוק

תומר רוזנר: כמה סגנים בכל זה, זה אוטומטי

ליטל מוסיקי בלומנטל: עמה סגנים בכל דרגה של רשות

יעקב אשר: כן אבל עדיין זה מחכה להחלטה של שר או משהו כזה?     

גלעד קריב: לגבי מספר הסגנים לא, לגבי מספר הסגנים בשכר, הסעיף עצמו אומר, רשאים לקבל שכר בתנאי שירות בכפוף לאישור השר בתנאים לאישורים שקבע, אבל בפועל

יעקב אשר: לא, בפועל לא

יעקב אשר:  אני אגיד לך מה בפועל, אני בא משם

יעקב אשר:  כי בבדיקות שהם עושים, הם גם עושים בדיקה תקציבית שהיא יכולה

יעקב אשר:  וברור לי דבר אחד, שאם רשות תעבור בשלושה אנשים או בעשרה אנשים, אז שזה יבוא לסגן לא בשכר

יעקב אשר:  סגן לא בשכר לדעתי לא מערער שום דבר, כי סגן לא בשכר זה משהו שהוא תואר לשם כבוד

יעקב אשר:  זה כמו חבר ועדת קלפי

אפרת רייטן: תראה, זה נכון שגם שם רושמים ברזומה, השאלה איפה אתה שם את זה? בהתחלה או בסוף?     

יעקב אשר: אני מתנצל

אפרת רייטן: אני חולה עליך, אתה יודע את זה

יעקב אשר: אבל המשמעותי יותר זה באמת זה, וברור לי שהחלטה כזו לא תהיה על סמך תושב אחד או שניים או משהו מסוג כזה, ועד שזה ייקח, לפעמים זה לוקח זמן, וזה עובר את הייעוץ המשפטי, אז לכן אני יותר רגוע בעניין הזה

יעקב אשר:  כן, הלאה

ליטל מוסיקי בלומנטל: אז כאמור אלו הטעמים העיקריים למה אנחנו מתנגדים בעצם להצעה כפי שהיא כרגע הוצעה

ליטל מוסיקי בלומנטל:  ההסדר הקודם אגב, שקבעה נקודה אחת, הוא הסדר לטעמנו, יותר מאוזן מההסדר הזה

ליטל מוסיקי בלומנטל:  יש איזושהי ודאות, כשראש רשות, בסוף מי כמוך יודע, בא לנהל את ההרכב שלו, את הקואליציה שלו, ידוע באיזושהי נקודה כמה סגנים הוא יכול למנות ויש עוד נקודה באמצע הדרך שבה הוא יכול לשנות את הדברים, זה משהו שהוא פחות דינמי ומביא יותר יציבות, או להקטין

ליטל מוסיקי בלומנטל:  אני לא רוצה עכשיו, אני יודעת שיש הקטנה

יעקב אשר: אני אסביר לך את הלוגיקה שלי

יעקב אשר:  זה נכון, נקודת הזמן של האמצע היא נקודה חשובה כי היא האמצע, ולכן שם אני רואה, ואני לא רוצה לסחוב את הנקודה הזאת צפונה לכיוון סוף קדנציה כבר שאין לזה משמעות, או שיש לזה משמעויות פוליטיות או דברים אחרים

יעקב אשר:  אבל המדרגה הנוספת באמצע היא באמת לאפשר

יעקב אשר:       עכשיו, אני אומר עוד פעם, אני מסתכל על זה, גם בסגנים וגם בדברים אחרים שנתלו על זה אם נתלו, אני לא יודע כל חוזר מנכ"ל אני לא הספקתי לבדוק, אבל אני יודע שיש לזה גם משמעויות על דברים אחרים, אבל גם לסגנים עצמם זה נותן, כי הרי מה כל הלוגיקה של לתת יותר סגנים? כי הרי כשהעיר גדולה יותר, אתה צריך לתת את הייצוג, אם זה גם חלק של סגני הכבוד אז זה כבוד, כי באמת יש יותר

יעקב אשר:  יש רשויות מקומיות שהסגנים שלהם עושים את העבודה עבור ראש העיר בצורה, באמת, מורידים ממנו חלק מהעול, ומדבר איתך אחד כזה שהיה סגן וממלא מקום, וכל נושא התכנון והבנייה היה על הראש שלי עם האחריות על הכל, כולל לייצג את העירייה בוועדה המחוזית וכל הדברים הללו

יעקב אשר:  אני חושב שזה כן נכון אבל זה נכון להגביל את זה לא מעבר, אוקיי דעתכם נשמעה

יעקב אשר:  אתה רוצה להוסיף משהו כן?     

רון אלמוג: הגבול זה לא שרשות מקומית עם 99,000 היא במצב אחד ו-101,000 פתאום יש לה אתגרים משמעותיים אחרים

רון אלמוג:  כל גבול הוא במובן מסוים שרירותי, וצריך לקבוע גבול

רון אלמוג:  ולכן כשהיא עוברת מ-99 ל-101 - - -     

יעקב אשר: ברור, אתה רק מחזק אותי יותר ואני אסביר לך גם למה אני לא רוצה למשוך את העיוות

רון אלמוג: דווקא בגלל שקובעים גבול, חשוב לפחות לשמור על יציבות ואחנו מדברים כאן על חמש שנים או שנתיים וחצי כמו שהוצע בהתחלה

יעקב אשר: אני חושב שלשמור על יציבות המערכת השלטונית במקום זה לתת את הייצוג הנכון

אפרת רייטן: פר תושבים

אפרת רייטן:  אבל למה שהרשות המקומית, סליחה שאני מתפרצת לדלת פתוחה וחדשה כאן בשולחן, אבל ברגע שהרשות המקומית יודעת הרי, שהיא עבר האת המספר הקובע הזה?     

יעקב אשר: לא, דיברנו לפני שהיא עברה

אפרת רייטן: לתת לה כבר?     

יעקב אשר: לא, קודם

יעקב אשר:  אז נתנו עוד מדרגה כדי שאם באמת השינוי הזה - - -     

אפרת רייטן: אבל ברגע שהיא יודעת, למה כמו בחוקים או בנהלים אחרים, ברגע שאני מגיעה ל-100,000 אני מהרשות, פונה

יעקב אשר: אוטומטית

אפרת רייטן:  אומרת הנה 100,000

אפרת רייטן:  לא משנה אפילו שנתיים וחצי

יעקב אשר: זו הייתה דרישת השלטון המקומי

אפרת רייטן: ואז זה הגיוני, לא מחכים חצי שנה

אפרת רייטן:  פשוט ראש מבחוץ ששומע את זה בפעם הראשונה, אני אומרת לכם

יעקב אשר: Welcome to the club

רון אלמוג: הסברנו, למשל לגבי עובדים ושכר עובדים זה באמת ככה, והמהנדסים, כל מה שראש עיריית לוד העלה אתמול את הדברים שמפריעים לו, זה באמת יכול להתעדכן לפי השינויים

רון אלמוג:  אבל כאן, כמו שליטל הסבירה, יש איזשהו רעיון ביציבות כשבונים את הקואליציה בתחילת הדרך, לשמור על יציבות מבחינת מספר הסגנים ולא לערער

ליטל מוסיקי בלומנטל: זה גם יכול להיות קיטון ואז זה בכלל מערער

ליטל מוסיקי בלומנטל:  כי אז אתה צריך לקחת לראש הרשות סגן, ואז זה יכול לערער לו לחלוטין את היציבות, מאשר אתה מבטיח חמש שנים במצב קיים שזו ודאות מוחלטת, זו היציבות הכי גדולה

יעקב אשר: אני יודע מהממשלה, שאם יש, לא יודע, משא או מתן פוליטי כזה או אחר בכל ממשלה שלא תהיה, גם אם יש סגן שהוא עוד חצי שנה, אז אתה יכול במסגרת הסכמות קואליציוניות שמייצגות את הציבור שהצביע, אז זה חלק מזה

יעקב אשר:  הרי יש גם רוטציות גם בוועדות למיניהם

יעקב אשר:  עכשיו, פה לא מדובר על רוטציה, פה מדובר על - - - יגיע למה אני לא מיוצג? למה הציבור שלי לא מיוצג? יגידו תקשיב, יש לנו היום רק שני סגנים מה לעשות? העיר תגדל, אז גם הפלח שאתה מייצג תשב בהנהלת העירייה בפורום המצומצם וכו'

יעקב אשר:  אוקיי ,תשלימו את טיעונכם

רון אלמוג: קשה לנחש מראש את הגידול או את הקיטון במספרים

רון אלמוג:  ושוב, הוא הציג כאן הערכה שתוך שנה הוא יגיע ל-100,000

יעקב אשר: אני לא מדבר עליו, זו לא תוכנית כבקשתך, אני מדבר על העיקרון

רון אלמוג: כדוגמא לזה שקשה להעריך מתי בדיוק זה קורה, ולכן יש איזושהי נקודה שבה קובעים את הדברים

רון אלמוג:  וקובעים את זה באופן יציב כדי לא לערער את היציבות הפוליטית ברשות המקומית

רון אלמוג:  האמת שמצד אחד זה נותן יותר חופש וגמישות לראש הראשות המקומית

יעקב אשר: זו משוואה של יציבות פוליטית בדרך כלל

רון אלמוג: נכון, אני אומר מהצד השני זה פותח לחצים, ושוב, כשיודעים מראש את המצב אז אפשר להסדיר את הדברים מראש, אבל כשזה כל רגע משתנה, כל פעם זה נפתח מחדש

יעקב אשר: אם אנחנו רוצים לדון בלחצים על ראשי רשויות, אז למשרד הפנים יש הרבה מה לתרום בעניין הזה שיהיה פחות לחצים על ראשי רשויות

יעקב אשר:  אוקיי, עוד משהו?         

טל ישראלי: או פחות סגן

טל ישראלי:  זהו, צריך לזכור שזה גם פחות סגן

טל ישראלי:  לאגף תקציבים אין עמדה מקצועית בנושא

יעקב אשר: זה כסף קטן, אני אלווה לכם

טל ישראלי: אני רק באה להזכיר לכל המשתתפים, בסופו של דבר מדובר על חוסר יציבות נגרס גם

טל ישראלי:  אם עכשיו ברשות מקומית יש הגירה שלילית מאוד גבוהה, פתאום נסמכו על סגן מסוים שהיה קיים ופתאום הוא נגרס

יעקב אשר: אתם יודעים מה? אני מבקש שתראו לי, בסדרי הגודל של ערים גדולות, תראו לי כמה מקומות שירדו בתוך שנה וחצי, כמה מקומות שהולכים אחורה? אנחנו כל היום מדברים על גידול האוכלוסייה במדינת ישראל

יעקב אשר:  אני לא מכיר ערים שמתרוקנות , מה לעשות

רון אלמוג: יש גם הגירה שלילית ויש גם שינוי גבולות של רשויות מקומיות

רון אלמוג:  היה לנו רק לאחרונה גם במועצה האזורית שומרון, וגם במועצה אזורית מטה יהודה שיצאו ישובים החוצה, ויש גם מקרים פשוט של שינוי גבולות בין רשויות מקומיות

יעקב אשר: אבל ביישובים האלה החוק הזה כמעט לדעתי לא נושק אפילו

רון אלמוג: שוב, אני אומר, אלו הדוגמאות שהיו לאחרונה אבל זה יכול לקרות גם בקדנציה הבאה

יעקב אשר: אני מציע שתבדוק את זה, אני מבטיח לך דבר אחד, שאם תראה לי שזו תופעה גדולה שהולכים אחורה, אנחנו נעשה חשיבה נוספת

רון אלמוג: גם התופעה שמישהו קופץ מדרגה באמצע הקדנציה, היא גם תופעה מאוד

יעקב אשר: נכון בדיוק ולכן ההשפעה של החקיקה, אפילו משרד האוצר רגוע, כי הוא מבין שזה לא הרבה

רון אלמוג: כי זו לא שאלה תקציבית

ליטל מוסיקי בלומנטל: של העיקרון שאנחנו רוצים לשמור עליו

יעקב אשר: טוב

יעקב אשר:  הלוואי שהדברים האלה לא היו שאלות תקציביות

רון אלמוג: ולכן הנוסח המקומי שהוצג של פעם ב-30 חודשים

יעקב אשר: אני אסכם בשתי מילים, אתם חושבים שמעבר לזה אתם מסכימים למדרגה אחת, ואני מציע עוד אחד

רון אלמוג: אנחנו חושבים שנכון להשאיר את המצב כפי שהוא, ואם משנים אז מדרגה אחת

יעקב אשר: אני מבקש דבר אחד, אני יכול לבקש ממכם בימים עמוסים אלה, ותנסו אולי להטיל על מישהו ממכם

יעקב אשר:  אני רוצה באמת לדעת נתונים, תנו לי מהחמש השנים האחרונות על רשויות, איזשהו פילוח, לא חייב להיות מדויק לגמרי, אבל לראות שיש תופעה, זאת אומרת שזה באמת עיר שחוזרת אחורה במהלך של חמש שנים

יעקב אשר:  זאת אומרת, תנו לי נתונים

יעקב אשר:  אם אתם יכולים תתנו, אם לא אני אחפש בגוגל, נו מה אני אעשה? חשוב לי, ותעדכנו אותי, כי אם אני יכול לחשוב על מה שאתה אומר, ואני שומע, ואתה יודע שאני שומע היטב את מה שאתה אומר בדרך כלל, ערעור היציבות יכול להיות רק במקרה הפוך, זאת אומרת במקרה הזה שאתה מדבר עליו שזה ירד

יעקב אשר:  כי אז מינית סגן ואתה צריך עכשיו להוציא אותו ולמה תפטר אותי?     

רון אלמוג: לדעתנו אני אומר גם תוספת היא חוסר יציבות, אבל אני אומר יש כל מיני דוגמאות, גם הגירה שלילית

יעקב אשר: אני מבקש לקחת דוגמאות מערים גדולות

יעקב אשר:  זו לא חוכמה שאתה מביא לי מיישובים, כי שם כל בן אדם זה חצי אחוז

רון אלמוג: אבל כשלוקחים 10,000 תושבים ממטה יהודה, אז אם זה ההבדל בין 90 ל-80 זה לא משנה כלום, אבל אם זה במקרה בין 95 ל-105 אז זה מזיז

יעקב אשר: אז אני מבקש נתונים

יעקב אשר:  יושב ראש ועדת הפנים מבקש נתונים בעניין הזה, תציגו אותם גם אם הם יהיו גולמיים כדי לעזור לעצמך לשכנע אותי בעניין הזה

רון אלמוג: אנחנו ננסה לחפש את הנתונים, אני רק אומר שהנתונים של חמש השנים האחרונות לא בהכרח יהיו מה שיקרה בחמש השנים הקודמות כי זה באמת אקראי לראות מה קורה

יעקב אשר: שום דבר לא בהכרח

יעקב אשר:  אני ביקשתי את הנתונים, שמענו את עמדתכם

רון אלמוג: ננסה לבדוק

יעקב אשר: כמו שהבטחתי לך, אנא תציג שוב את הנושא שדיברנו עליו אתמול

ערן חרמוני: בסדר גמור בוקר טוב, קודם כל תודה רבה לך

ערן חרמוני:  ערן חרמוני מזכ"ל העבודה

ערן חרמוני:  קודם כל אני מודה לך, אני אומר לך גם לפרוטוקול על היכולת פה לקיים דיון, ולאפשר באמת להביא את הדברים לידי ביטוי

ערן חרמוני:  למעשה יש לי שתי הערות

ערן חרמוני:  ההערה הראשונה נוגעת לנושא של אם אני לא טועה זה סעיף 35 ז', הנושא העילות שהן עילות סגורות שמתוכן אם יש ליקויים בהגשת רשימות המועמדים, אלה ליקויים שלא ניתן לתקן

ערן חרמוני:  כפי שאמרתי אתמול, מהלאו אנחנו עומדים על ההן, היינו, העילות שלא מנויות באותה רשימה, אם יש פגמים אחרים, לפעמים יש ליקויים אחרים, אז חובה לאפשר תוך פרק זמן קצר מאוד, אני לא זוכר אם זה 24 או 48 שעות שמצוין בחוק, חובה על מנהל הבחירות לאפשר לאותה רשימה לתקן את הפגם, והם מתקנים והכל בא על מקומו בשלום, ויש מספר עילות סגורות שאומרים זה אירוע בלתי חוזר, אי אפשר לתקן

יעקב אשר: שאגב התיקון הזה מגיע עכשיו, הוא לא היה בבחירות הקודמות?     

ערן חרמוני: אני אסביר, הוא חדש

יעקב אשר: הוא חדש בעקבות הסיפור שהיה בחיפה?     

ערן חרמוני: הוא חדש, יש לו רקע, עכשיו אני רוצה להסביר

ערן חרמוני:  כי בסוף מדובר פה בזכות הכי בסיסית של בן אדם שזו הזכות להתמודד

ערן חרמוני:  כשאתה בא ואתה מטיל עליו את אותה גזרה, כשאתה אומר לו אתה לא יכול לתקן את הליקוי, יש לזה משמעות שהיא משמעות הכי קיצונית שיש, אני אומר אלו דברים שצריך לבדוק אותם במשורה

יעקב אשר: עכשיו אתה יכול לדייק רק את זה?     

ערן חרמוני: המפלגות רשאיות לפי חוק, הן לא עושות פשע, הן לא עברייניות, לפי חוק הן רשאיות לתמוך ביישוב ביותר מרשימה אחת, זה גם קורה לאורך השנים על ידי מפלגות שונות

ערן חרמוני:  אלא שהחוק הוא קצת מורכב והוא קובע שלהבדיל מהנושא של המימון, בנושא של ההגשה רשאית מפלגה להגיש רשימה אחת, וסיעה רשימה אחת, ורשימת בת אחת וסיעת בת אחת

ערן חרמוני:  ואז יש לך חוברת כחולה אלה החיים, אתה בא עם חוברת כחולה להגיש למשרד הפנים, ואז יש לך בא כוח של מפלגה, ומביאים לו יום לפני הבחירות 70 חוברות כחולות והוא צריך לסמן שם באיקס אם זה מוגש מטעם מפלגה או סיעה, או רשימת בת או מפלגת בת? ומה לעשות, יכול להיות שאותו בא כוח, בישוב מסוים רשם רשימת בת והוא היה צריך לזכור שהרשימה השנייה היא סיעת בת והוא עשה בה איקס גם רשימת בת, האם זה בסדר? האם היה צריך לבדוק? היה צריך לבדוק

ערן חרמוני:  האם נפל פגם? נפל פגם

ערן חרמוני:  האם זה בשר ודם וזה יכול לקרות? זה יכול לקרות

ערן חרמוני:       המועמד עצמו לא יודע מזה, הוא לא אשם, הוא בא להגיש את הרשימה לפקיד הבחירות, למנהל הבחירות, אומרים לו בואנ'ה הייתה פה רשימה אחרת שגם היא רשומה ברשימת הבת, אתה פסול

ערן חרמוני:  עכשיו, בפעם שעברה, באמת היה אירוע שבית המשפט העליון אפשר בסופו של דבר לתקן את הפגם, כי הוא אמר זה לא מופיע ברשימה הסגורה, ועכשיו באים ורוצים להכניס את זה לרשימה הסגורה

ערן חרמוני:  אני אומר לכם, תראו, זה בסופו של דבר חיים של אנשים, יכולים לקרות פגמים, יכולים לקרות ליקויים, צריך לאפשר ליקוי כזה לתקן אותו כפי שאפשר היום לתקן אותו 24-48 שעות

ערן חרמוני:  זה בלי קשר לזה שכמובן ליקויים לא צריכים לקרות, אבל בשביל זה יש הבחנה בחוק בין ליקויים שמותר וחובה לאפשר לקן, לבין ליקויים שאומרים, זהו אסור לתקן בשום פנים ואופן, וזאת הבקשה שלי, לא להכביד יותר ממה שהיה

יעקב אשר: בוא נסיים רגע עם העניין הזה, עוד מישהו מהמפלגות רוצה לומר משהו? משה

משה שיפמן: משה שיפמן מדגל התורה

משה שיפמן:  אני גם מחזק את הדברים שלו

משה שיפמן:  אבל אני חושב שהתיקון שצריך לעשות, שאת ההגדרה יהיה ניתן לתקן, את החתימה לא יהיה ניתן לתקן

משה שיפמן:  זאת אומרת אם החתימה לא תואמת את ההגדרה אז יהיה ניתן לתקן את ההגדרה

יעקב אשר: לתקן את ההגדרה, לכן שאלתי אותך מקודם על הדיוק של העניין

משה שיפמן: חתימה חתמת, אתה לא יכול להחליף חתימה

משה שיפמן:  אתה לא יכול להחליף את בא הכוח

יעקב אשר: זה בעצם מתחבר גם לטיעון שלך, מר חרמוני, כי אתה בא ואומר, החוק קובע עכשיו שזה או רשימה, או סיעה או סיעת בת וכו'

יעקב אשר:  פה יכולה להיות טעות בהגדרה

יעקב אשר:  אז הם הייתה טעות בהגדרה, גם כאן אני ממליץ כמובן אם 24 שעות, או כמו שנהוג במה שצריך, אבל אם הבעיה הייתה חתימה, חתם איזה מישהו סתם שהוא לא בא כוח והוא לא כלום, הבעיה עם החתימה זה סיפור אחר כי זה עלול להשליך גם על דברים אחרים

יעקב אשר:  השאלה אם מקובל עליך?     

ערן חרמוני: זה נשמע לי הגיוני, השאלה אם באמת לא מספיק חשבתי על זה לעומק

ערן חרמוני:  האם יכול להיות מצב, הרי התמיכה ע"י ידי המפלגה היא לא מתבטלת, היא אותה תמיכה

ערן חרמוני:  אתה תומך לצורך העניין בשתי רשימות באותו ישוב, השאלה אם אתה משנה את ההגדרה למפלגה לסיעת בת, האם בא הכוח של סיעת בת הוא לא איש מקומי? לא יודע

משה שיפמן: אם זה סיעת בת, הוא ארצי

ערן חרמוני: אני מקבל את ההערה שלו

יעקב אשר: אם אמרת שלא בדקו את זה לעומק, הוא בדק את זה לעומק

יעקב אשר:  הוא צוללן שנים     

ערן חרמוני: אתה יודע משהו? תאמין לי זהו, אם יש מישהו שאני הולך בעיניים עצומות זה שם

אפרת רייטן: אני חושבת שיש בזה הרבה היגיון בפתרון הביניים הזה, שבו בעצם כששומרים באמת, אני חושבת שהחתימה היא מאוד מאוד מחייבת, החתימה של עורך הדין, של בא הכוח

יעקב אשר: לכן לא ניגע בזה

יעקב אשר:  אוקיי עמדת משרד הפנים בבקשה?     

רון אלמוג: השאלה מי הגוף?     

יעקב אשר: לא קורה כלום שלפעמים אומרים נשמע הגיוני 

אפרת רייטן: בואו נתקדם יש עוד מלא דברים על הפרק

יעקב אשר: זה נראה לי כאילו יש איזה משהו שאסור, לא משרד הפנים משרדים אחרים

רון אלמוג: בכל אופן רק להציג את המשמעות

יעקב אשר: כן כן

רון אלמוג: המשמעות היא שבעצם רשימה שבהתחלה מוגשת מטעם גוף אחד, כלומר מפלגה מסוימת או סיעה מקומית, הופכת במהלך תיקון הלקויים לרשימה מטעם גוף אחר

רון אלמוג:  אני רק אומר, צריך להבין את המשמעות הזאת

אפרת רייטן: אבל ברגע שאתה מגיע תיקון עם תצהיר שנפלה טעות, שוגג וכאלה

יעקב אשר: תראה, קודם כל הבנתי מה שאמרת, אבל עדיין יש דברים שאתם כן נוטים לתקן

רון אלמוג: ואני גם אעיר שבעצם המשמעות המעשית של זה היא רלוונטית במצב שבו, הסיטואציות שתוארו כאן הן סיטואציות שונות

יעקב אשר: לא, תתייחס להצעה של משה

רון אלמוג: זה אדם שהוא בא כוח של שני גופים

יעקב אשר: שהתבלבל

רון אלמוג: כן, אז אני אומר, זה נוגע רק לסיטואציה הזאת

רון אלמוג:  רק להבהיר את הדברים

יעקב אשר: כן כן אני הולך רק על זה, לא על הכללי

יעקב אשר:  אוקיי, הבנתי את עמדת משרד הפנים

יעקב אשר:  כן בבקשה?     

חנה רותם: חנה רותם ממשרד מבקר המדינה

חנה רותם:  אני אמרתי את זה אתמול אבל אני רוצה להדגיש שוב, שקביעת הגדרת סיעה, במיוחד בפער בין סיעת או רשימת בת לבין סיעה מקומית, היא משמעותית מבחינת הכללים שחלים עליה

חנה רותם:  כלומר, אם מפלגה חושבת שהיא מגישה רשימה או סיעת בת מטעמה, שהיא מוגשת יחסית בסמוך לבחירות והיא כבר התחילה פעולה כמו לממן אותה, ברגע שהרשימה הזאת נקלטת כרשימה מקומית, כל המימון של המפלגה הוא בעצם תרומה אסורה

חנה רותם:  קשה להחזיר את המצב הזה אחורה

חנה רותם:  זאת אומרת שלסיווג של הרשימה, במיוחד אם נפלה טעות ואפשר לתקן את הטעות, יש משמעות מאוד כבדה מבחינת השיח

תומר רוזנר: אני רוצה להבין את מה שאומרת גברת רותם, זה מאוד חשוב פה

תומר רוזנר:  איך זה בעצם נקבע? אתם גם, למעשה, לדעתי, קובעים את זה רטרואקטיבית לפי מה שהם הגישו בפועל?     

יעקב אשר: נכון

חנה רותם: אנחנו אמורים, ואנחנו הולכים בדרך כלל לפי משרד הפנים

חנה רותם:  אם משרד הפנים קובע לגבי סיעה מסוימת או רשימה מסוימת שהיא סיעה מקומית אנחנו הולכים לפי הדבר הזה

תומר רוזנר: לפי מה שהוגש בפועל

חנה רותם: זה מה שהוגש, זה מה שמשרד הפנים, הוא מעביר לנו נתונים וקובע, זו מעמדה של הסיעה, זו סיעת בת זו סיעה מקומית

חנה רותם:  הכללים נקבעים בעצם לפי החוק בהתייחס לזה

תומר רוזנר: כן אבל בדיעבד

חנה רותם: מה זאת אומרת בדיעבד? הסיעה כבר הוציא את הכספים, סיעת האם כבר הוציאה את הכספים עבור סיעות הבנות שלה

חנה רותם:  גם אם אני מסתכלת על זה אחורה הכספים הוצאו

חנה רותם:  אם הסיעה שיושבת כסיעה מקומית, הכספים האלה שהוצאו הם תרומה בלתי חוקית

תומר רוזנר: נכון, זה הסיכון שהמפלגות לוקחות על עצמן

חנה רותם: השאלה, שוב, האם לתת להם את היכולת לתקן את ההגדרה או לא? בפרק זמן קצר

תומר רוזנר: לא

ערן חרמוני: אבל אנחנו מממנים רק סיעת בת ורשימת בת, אנחנו לא מממנים רשימת מקומית סתם

חנה רותם: אבל אם לא הכירו לכם, ואני אומרת לכם שיש מפלגות ויש פערים בין מה שהם הגישו או חשבו שהגישו, לבין הקביעות של הפנים, זו לא המצאה שלי, זה היה במפלגות מסוימות ויש פערים

ערן חרמוני: אני מבין, אני רוצה לחדד, אנחנו במפלגה מעניקים סיוע תקציבי, מימון, או למי שמוגשת מטעם המפלגה, או לסיעת בת או רשימת בת

ערן חרמוני:  אני לא מממן רק רשימות מקומיות שלא קשורות אליי

חנה רותם: בוודאי, אבל אם כשהגשת את רשימת הבת שלך, חתמת על החוברת בצבע הלא נכון, והיא נקלטה כרשימה מקומית אז אתה בבעיה

ערן חרמוני: אין בעיה אבל זה לא האירוע, האירוע פה הוא אחר

ערן חרמוני:  האירוע פה הוא אירוע שבו אם אנחנו מגישים לצורך העניין, בטעות - - - אז אנחנו מתקנים

תומר רוזנר: אז מה עמדת משרד הפנים אי עוד לא הבנתי?     

יעקב אשר: אני הבנתי משפת הגוף בסוף אני הבנתי

חנה רותם: אני גם הבנתי את שפת הגוף

יעקב אשר: לא הייתה התנגדות גורפת

חנה רותם: נכון

רון אלמוג: השאלה של תיקון הליקויים באמת הבאנו אותה לוועדה כדי שתכריע לגבי - - -     

יעקב אשר: בדיוק

רון אלמוג: רק היה חשוב להסביר את המשמעות כדי שהוועדה תוכל לקבל את הנתונים ולקבוע כלל אחיד האם זה - - -     

יעקב אשר: אני הבנתי אבל הוא משכנע את הוועדה

יעקב אשר:  כן משה?     

משה שיפמן: דבר ראשון גברת רותם תומכת במה שאני אמרתי, שכן יהיה ניתן לתקן כדי שלא יהיו את הדברים האלה

יעקב אשר: כן כי היא אמרה מקודם

יעקב אשר:  אגב זה לא מהיום שהיא תומכת בהרבה דברים שאתה אומר, נכון גברת רותם?     

משה שיפמן: דבר שני, אני חוזר על בקשתי, על מה שביקשת ומה שדיברנו אתמול ומשרד הפנים דחה

משה שיפמן:  שכן נקבל חיווי, זה חשוב מאוד לקבל חיווי על הרשימות שנקלטו כדי שנדע איפה אנחנו עומדים

משה שיפמן:  יש מפלגות שמגישים עשרות רשימות

יעקב אשר: את זה אנחנו נפתור בדיגיטציה נכון?     

משה שיפמן: סליחה, או פה אני רוצה להעיר, זאת התשובה שהייתה אתמול

יעקב אשר: נכון, מה קרה מאתמול להיום משה?     

משה שיפמן: ישנו בלילה

משה שיפמן:  החוברות שאנחנו מגישים, במקביל שהם בודקים אותם הם מזינים אותם למימון

משה שיפמן:  במימון יש את ההגדרות, הם יכולים להגיש חלק מהנתונים שהם מזינים לגבי המימון ולתת לנו את ההגדרות שנוכל לעבור עליהם בתוך כמה ימים מהגשת הרשימה

משה שיפמן:  זה פשוט בקשה, זו לא חקיקה ולא שום דבר, זו בקשה של נוהל

יעקב אשר: תשובה? תעני

רון אלמוג: בגלל שהחוברות מוגשות למנהל הבחירות באופן מבוזר, שוב, זה נכון שאחר כך יחידת המימון אצלנו בוחנת את הדברים, מקלידה את הדברים למערכת, אבל פשוט לוח הזמנים הוא לא תמיד תואם

רון אלמוג:  זה לא שאי אפשר לתת את הנתונים, רק השאלה באיזה לו"ז אפשר לתת את הנתונים

רון אלמוג:  שוב, יחידת המימון עובדת בלוז אחר, אנחנו עושים את הבדיקה שלנו - - -     

יעקב אשר: אז בוא נאמר אנחנו לא הולכים להכניס את זה בחקיקה

יעקב אשר:  השאלה אם אפשר לתת הנחיה פנימית, עוד פעם, לפרוטוקול מה שנקרא, שייעשה מאמץ להעביר את החיוויים האלה, אגב זה יחסוך לכם בלאגן אחר כך

רון אלמוג: גם מה שהמפקח על הבחירות אתמול אמר

רון אלמוג:  זה לא שהוא לא רוצה להעביר את הנתונים, אם יהיו נתונים אז נעביר, אני רק אומר שמבחינת לוח הזמנים

יעקב אשר: אז במילים אחרות תגיד משרד הפנים אומר שהוא יעשה מאמץ בלוח זמנים סביר להעביר את הנתונים כמה שניתן

קריאה: אבל זה לא תנאי?     

יעקב אשר: זה לא תנאי לשום דבר

רון אלמוג: מבחינת לו"ז, אז אני אומר שוב, יש לזה משמעויות מבחינת לו"ז

יעקב אשר: יעשה מאמץ, כדי שהוא יחשוב לעשות

יעקב אשר:  זה לא בחוק, זה לא מופיע בחוק, תרגיעו

רון אלמוג: אני אומר נעשה מאמץ, אני רק מבהיר שבאמת יש כאן ענייני לו"ז ואנחנו נצטרך לראות אם אפשר - - -     

יעקב אשר: אוקיי אז הוועדה פונה, ואנחנו מבקשים ממכם, כי בדברים האלה אגב זה גם חוסך לכם פרוצדורות אחר כך ובעיות אחר כך, וגם זה יחווה להם את זה

יעקב אשר:  אבל אתה יודע מה? לפחות ישלחו לאלה שמבקשים, יש מפלגות שלא מבקשות אפילו

יעקב אשר:  אין לנו בעיה לבקש בקשה כזאת בפרוטוקול? אוקיי, אם ככה נעבור לנושא השני

קריאה: אם ככה אפשר לעבור לנושא השני?     

ערן חרמוני: הנושא השני שאני רוצה לציין, יש את הנושא של מזכיר הקלפי

יעקב אשר: אומר היועץ המשפטי, יצטרכו לראות את לנסח את ההחלטה הזאת שדיברנו עליה עכשיו

יעקב אשר:  כן?     

ערן חרמוני: הנושא השני, יש את הנושא של מזכיר הקלפי שעכשיו נכנס לבחירות של הרשויות המקומיות שזה כמובן דבר מבורך

ערן חרמוני:  מה שכן, קבעו בנוסח שהובא, בהשאלה מהבחירות הארציות, שמזכיר קלפי לא יוכל לכהן מי ששימש בשלוש השנים האחרונות חבר מפלגה

ערן חרמוני:  ואני ציינתי אתמול שמדובר בגזרה לא הגונה כלפי המפלגות הדמוקרטיות שיש להן הרבה מאוד מתפקדים, וצריך לעשות הבחנה בין מי שהוא חבר מפלגה מן המניין, לבין מי שהוא פעיל, פעיל במוסדות, חבר ועידה, פעיל באופן אינטנסיבי

ערן חרמוני:  עצם החברות היא לא רף מעורבות ופעילות מינימלי שמצריך כזאת פסילה

יעקב אשר: זה נכון

ערן חרמוני: רוב המפלגות יש להן מספר יחסית קטן של חברי מפלגה, ולכן זה פחות מפריע להם אבל זה לא אומר שהאנשים שמזדהים איתם באותו רף מינימלי כמו שמי שמזדהה כי הוא מתפקד במפלגה פעם ב-100 שנים באיזה פריימריז הם פחות מעורבים, ולהם אין את ההגבלה הזאת

ערן חרמוני:  עכשיו, אפילו בצבא, והזכרתי את זה אתמול, חיילים רשאים להתפקד למפלגה, הם לא רשאים להיות פעילים, הם לא רשאים להיות מעורבים בגופים שהם נבחרים, ולכן ההסתייגות שלמעשה ציינו, דרך אגב במוניציפלי זה עוד יותר בולט כי אם אני חבר מפלגה בירושלים אז למה יש לי בעיה לשבת בקלפי בחירות לרשויות המקומיות במודיעין?     אנחנו גם יודעים את ההבחנה, אני חושב שזה מדלל עוד יותר את החששות

ערן חרמוני:  ולכן מה שאנחנו הצענו פה בהסתייגות, שלא יכהן מזכיר קלפי מי שהוא חבר בגוף בוחר כהגדרתו, יש הגדרה בחוק מה זה גוף בוחר, למעשה חבר ועידה הוא חבר גוף בוחר

ערן חרמוני:  אבל חבר מפלגה רגיל הוא לא

ערן חרמוני:  מי שחבר בגוף בוחר לא יכהן מזכיר קלפי במקום המגורים שלו, זאת ההסתייגות שאנחנו הגשנו

קריאה: במקום המגורים שלו?     

ערן חרמוני: נכון, עשינו פה למעשה שני - - -     

קריאה: חבר מרכז ליכוד יוכל? 

ערן חרמוני: בעיר אחרת

יוליה מלינובסקי: לא, חבר מרכז לא

ערן חרמוני: בעיר אחרת כן

ערן חרמוני:  לפי הנוסח הזה כן, אפשר לשנות את זה שבכל מקום בארץ, אבל לפי הנוסח שהבאנו זה חבר גוף בוחר במקום יישוב שלו

ערן חרמוני:  אפשר לשנות את זה שזה יהיה חבר גוף בוחר בכל מקום בארץ, זה גם סביר

יוליה מלינובסקי: יש הבדל בין חבר מפלגה מהמניין או חבר מפלגה שהוא חבר מרכז

קריאה: שיש לו בעל תפקיד

יוליה מלינובסקי: בעל תפקיד לא

יוליה מלינובסקי:  אם בן אדם סתם חבר מפלגה כי הוא מזדהה עם מפלגה, והוא לא פעיל על בסיס קבוע

יעקב אשר: כל הטעות שלו היא שהוא מזדהה עם מפלגה

יעקב אשר:  האחרים, שהם לא מזדהים

אפרת רייטן: אבל מצביעים כל השנים ליהדות התורה, אבל הם לא בעלי - - -     

יעקב אשר: רגע לעצור

יעקב אשר:  אני מבקש לקבל את חבר ועדת הקלפי לבחירות

אפרת רייטן: אז יופי מעולה הוא מחליף אותי

יעקב אשר: ידידי כאח לי, ארז מלול, ברכות על התפקיד החדש

יעקב אשר:  שהקדוש ברוך הוא ייתן לך עצה נכונה ונבונה

אפרת רייטן: ממש

יעקב אשר: בתפקידך הקשה למען עם ישראל כולו

אפרת רייטן: עכשיו אני רגועה

אפרת רייטן:  אז רק דקה, אני צריכה לצאת לראיון עומק נוקב על איך נבחרתי לוועדת הקלפי, הולכים לחקור אותי על הסיפור הזה

יעקב אשר: אם את צריכה ממליצים תרשמי את השם שלי

אפרת רייטן: תכף יתחילו לחקור אותי

אפרת רייטן:  אני רק חושבת שצריך כן לשים לב למעין אבסורד שאני מבינה את טוהר המידות ואני מביאה את הרציונל שבא ואומר יש לך אדם מזוהה עם מפלגה, לא ייתכן שהוא יכהן בתפקיד כל כך משמעותי בבחירות

אפרת רייטן:  עם זאת, אני חושבת שיש פה קצת עצימת עיניים והנחה למפלגות, שבהן אין את הזיהוי הזה של התפקדויות כמו שיש לחלק מצומצם

יעקב אשר: יכול להתפנות מישהו שבמסגרת יש עתיד הוא איש בעל מהלכים מאוד רציניים אבל הוא לא מזוהה

אפרת רייטן: בדיוק, הוא לא מזוהה, הוא לא פעיל

תומר רוזנר: לא, אבל זה גם פעיל

יעקב אשר: הוא לא פעיל, אין לו תעודה, כי לתעודה אין משמעות

אפרת רייטן: איך אתה יודע שהוא פעיל? אתה לא יודע

יעקב אשר: המקום היחיד שיש לתעודה משמעות היא - - -     

תומר רוזנר: הכל הולך פה לפי הצהרות

אפרת רייטן: לפי הצהרה?     

תומר רוזנר: נכון, גם החברות

אפרת רייטן: שניה, אבל מה זו הגדרה של פעיל?     

יעקב אשר: אין הגדרה

אפרת רייטן: אז אם אני רק תורמת אני פעילה?     

תומר רוזנר: זו שאלה טובה

אפרת רייטן: אז לכן אני אומרת, אתם מפלים פה אנשים, אתם מפלים פה מפלגות, סליחה, לא אנשים

יעקב אשר: שתספיקי גם לשמוע את היועץ המשפטי

תומר רוזנר: קודם כל אני מזכיר, הנושא הזה נקבע בחוק הבחירות לכנסת אחרי דיון מעמיק בחוק החוקה וקביעת האיזונים הקיימים

תומר רוזנר:  כמובן שזה לא קדוש אפשר לשנות תמיד

יעקב אשר: שום דבר לא קדוש, חוץ ממה שקדוש באמת

תומר רוזנר: נקודת המוצא היא שוועדת קלפי היא מובלת על ידי נציגים פוליטיים של הסיעות, הם מנהלים את הבחירות

תומר רוזנר:  כלומר, יושב ראש ועדת הקלפי וחברי ועדת הקלפי הם נציגים של הסיעות ובהרכב הסיעתי של המועצה היוצאת

תומר רוזנר:  כלומר, ועדת הקלפי ששלושה חברים בוועדת הקלפי בדרך כלל הם חברי מפלגות מזוהים אשכרה, מה שנקרא

תומר רוזנר:  מזכיר ועדת הקלפי הוא אמור להיות הגורם האובייקטיבי שבעצם מלווה את נציגי הסיעות, את חברי ועדת הקלפי, מטעם המדינה

תומר רוזנר:  לכן אנחנו מדברים על מישהו שצריך להיות לא מזוהה פוליטית

יעקב אשר: הוא גם מדבר על הקטע שבסוף הרי זה מסמך על הצהרה

תומר רוזנר: לא עושים חקירה

יעקב אשר: לא עושים חקירה מוקדמת, זה הולך על הצהרה

יעקב אשר:  עכשיו, הצהרה זה נכון שיכול להיות שהוא חבר רק בשביל הפריימריז, אבל בסוף זו כן פעילות או לא פעילות

יעקב אשר:  אני רוצה לחסוך, יש לך ראיון עומק

יעקב אשר:  אני בעניין הזה לא משוכנע עד הסוף שאנחנו צריכים לגעת בזה, במיוחד שאני גם לאורך כל הקו הולך על השוואה של הכנסת והכל

יעקב אשר:  יכול להיות שזה שווה חשיבה

אפרת רייטן: של דיוק ההגדרה?     

יעקב אשר: כן, כי אם אנחנו נגע בזה בכל צורה שהיא, גם בפרקטיקה, אז זה משליך גם על הכנסת

יעקב אשר:  צריך לעשות דיון בפני עצמו

אפרת רייטן: נכון, אני מסכימה איתך

יעקב אשר: נשים את זה על השולחן, ואני יכול להגיד לך בהערכה, אני לא יודע אם חברי הוועדה יסכימו, שחצי תאוותך בידך

יעקב אשר:  הבאת שני נושאים, באחד שכנעת לפחות אותנו ואני חושב שגם, במידה מסוימת, את משרדי הממשלה בתיקון, בחלק השני מאחר ואפרת ואני מתכוונים להיות פה עוד הרבה שנים, אנחנו נטפל בעניין הזה

יעקב אשר:  אפרת שיהיה לך בהצלחה

אפרת רייטן: תודה רבה רבה לכם, שנצליח היום בבחירות בוועדה לבחירת שופטים

יעקב אשר: אוקיי, איזה נושאים יש לנו עוד? היה עוד נושא שרציתם בבקשה משרד הפנים

אתי אברג: אתי אברג, מיחידת המפקח הארצי על הבחירות

אתי אברג:  לפני שאני מבקשת את מה שרצינו לדבר עליו, את התוספת, אני רוצה רגע להעיר לבקשה של הרב שיפמן, אנחנו לא נוכל לעמוד בזה בסדר? בהנפקה של דוח מסכם, אני משככת את זה, זה לא משהו שנידון עליו, אנחנו לא יכולים לעמוד בזה

ארז מלול: יושב הראש, לפני זה גם לי יש איזושהי בקשה, אפשר?     

יעקב אשר: סלח לי, עד שהגעת ניתן לך ככה לברוח? חכה

אתי אברג: זה דבר ראשון

אתי אברג:  דבר שני, משהו שאנחנו ככה בישורת האחרונה של מינוי מנהלי בחירות וסגנים, ואתמול עלה איזשהו צורך שאנחנו רוצים לשקף אותו, סעיף 29 שלא נידון פה, אנחנו רוצים להוסיף אותו

אתי אברג:  כתוב רשאי הוא למנות סגן למנהל הבחירות, אנחנו רוצים פשוט למנות למילה סגנים

אתי אברג:  לא סגן אחד אלא אפשרות למפקח על הבחירות לבחור סגנים ברבים

יעקב אשר: בכל עיר?     

אתי אברג: לפי שיקול דעתו, זאת אומרת גם עכשיו הוא לא ממנה בכל מקום סגן, זה לפי שיקול דעתו, אבל אנחנו רוצים שתהיה אפשרות, למשל בעיר גדולה או משהו כזה, שיוכל למנות גם סגנים

משה שיפמן: שיעשו את זה לפי קריטריון מסוים

יוליה מלינובסקי: איך שבא לו

אתי אברג: ברור שנעשה, שום דבר זה לא איך שבא לו

תומר רוזנר: מה זה אכפת לאנשים שיהיה קריטריון? זה לפי הצרכים

יעקב אשר: תסביר

יעקב אשר:  שואל היועץ המשפטי

משה שיפמן: אם זה באמת לפי צרכים זה בסדר, אבל אם זה יהיה לפי - - -     

יעקב אשר: לפי מה?     

משה שיפמן: לפעמים רוצים באוכלוסיות מסוימות להוסיף עוד אנשים ועוד כאלה

אתי אברג: לא נראה לי שאנחנו חשודים

יוליה מלינובסקי: תסבירי לי משהו, אני רוצה לשאול, סליחה, מה כרוך בזה? זה כסף?     

תומר רוזנר: זו עבודה, ברור

אתי אברג: כרגע כתוב בחוק, אני אסביר

אתי אברג:  עכשיו אפשר למנות מנהל בחירות וסגן, זה לפי החלטת המפקח, לא בכל מקום הוא ממנה סגן, זה לפי שיקול דעתו

אתי אברג:  יש מקום יותר מורכב פחות מורכב, לפי שיקול דעתו אנחנו מבקשים עכשיו שתהיה אפשרות במקומות מסוימות, לפי שיקול דעתו מנהל בחירות ושני סגנים

יוליה מלינובסקי: את זה אני שמעתי אבל אני שאלתי שאלה אחרת

יוליה מלינובסקי:  מנהל בחירות זה עובד מדינה שהמפקח הארצי מינה אותו נכון?     

אתי אברג: נכון

יוליה מלינובסקי: בדרך כלל זה עובד מדינה?     

אתי אברג: כן

יוליה מלינובסקי: המשכורת שלו מאיפה באה בזמן שהוא מתעסק בבחירות?     

תומר רוזנר: משרד הפנים

יוליה מלינובסקי: משרד הפנים

יוליה מלינובסקי:  הוא ממנה סגן?     

אתי אברג: אנחנו ממנים את הסגן

יוליה מלינובסקי: לא, הוא ממנה את הסגן

יעקב אשר: הוא זה המפקח והיא

אתי אברג: המפקח, לא מנהל הבחירות ממנה, אנחנו ממנים גם את הסגנים

יוליה מלינובסקי: המפקח הארצי ממנה סגן לאותו מנהל בחירות?     

יעקב אשר: נכון

אתי אברג: נכון

יוליה מלינובסקי: הסגן הזה הוא גם עובד מדינה שמקבל - - -?     

אתי אברג: נכון

יעקב אשר: נכון

יעקב אשר:  מה שמבקשים - - - לא סגן, אלא אם צריכים שתיים? אם זו עיר גדולה עם המון עבודה?     

יוליה מלינובסקי: רגע, אתה לא הבנת אותי

יוליה מלינובסקי:  שיקול הדעת זה של מנהל הבחירות המקומי?     

יעקב אשר: לא, יוליה, הבנתי אותך בהתחלה

יעקב אשר:  זה לא משהו מהשטח

יעקב אשר:  הם מבקשים היא נציגת המפקח והיא מבקשת לתת להם את האפשרות במקרים שהם חושבים שזה נכון, לתת עוד סגן

יוליה מלינובסקי: זאת אומרת הסמכות העליונה?     

אתי אברג: בקלפי

תומר רוזנר: לדעתנו האפשרות הזאת קיימת גם היום, לפי חוק הפרשנות

תומר רוזנר:  לשון יחיד זה גם לשון רבים

תומר רוזנר:  אבל אם רוצים להבהיר את זה בחוק, אין שום בעיה

יוליה מלינובסקי: אין לזה השלכות כלכליות? למרות שזה סביר להניח

קריאה: משרד האוצר פה אם יש לזה השלכות

יעקב אשר: - - - משרד האוצר, כי הם עובדים על תקציב

קריאה: אנחנו נשיג תקציב לזה

יעקב אשר: תאמיני לי כשמשרד האוצר שותק יש לו סיבות

יוליה מלינובסקי: אין לי בעיה, הבעיה נשמעת - - -     

יעקב אשר: אני אומר לך אני מתחיל לחשוב על קריירה שניה במשרד האוצר, אחלה מקום

יוליה מלינובסקי: אז על זה אנחנו מסכימים יעקב?     

יעקב אשר: כן, אנחנו מסכימים על הכל כמעט יוליה

יעקב אשר:  הלאה, ארז בבקשה

יעקב אשר:  חבר ועדת הקלפי

ארז מלול: תודה רבה

ארז מלול:  אתמול בסעיף 32 א' היה דיון כשכבוד יושב הראש יצא להתרעננות על מתי מועד מינוי ההרכב הסיעתי לכל קלפי, ההרכב הסיעתי לא שמי, אלא ההרכב הסיעתי, והיה דיון על מספר ימים וביקשו גורמים שמתעסקים עם זה, להעלות את זה ל-35 ימים לפני הבחירות, לא 28

ארז מלול:  אנחנו הגענו פה ל-28, 35, כדי שהמפלגות, ויש פה רציו, יתארגנו לחפש אנשים, להביא אנשים, הם ידעו באיזה קלפי, אזורים

יעקב אשר: יעצור כבודו

יעקב אשר:  הערות?     

רון אלמוג: אנחנו רק מבקשים, יש סעיף לגבי מועצות ממונות שאין להן מועצה נבחר, ואנחנו רוצים להחריג שם ולקבוע שזה יהיה עד היום ה-20, רק אחרי אישור הרשומות של מנהל הבחירות

קריאה: יש לך 35 ימים ובמקרים האלה 20?     

קריאה: 28 למה 20?     

רון אלמוג: 20 כי זה רק אחרי אישור הרשימות

יעקב אשר: רק במקום שיש מועצה ממונה

ארז מלול: כמה מקומות יש?     

יעקב אשר: אתה רוצה את כל הרשימה?     

ארז מלול: לא, בגדול

ארז מלול:  אם זה משמעותי

רון אלמוג: לדעתי היום יש חמש רשויות כאלה, לדעתי זה מספר מאוד קטן

יעקב אשר: אוקיי הערה בבקשה נוספת או בנושא אחר?     

חנה רותם: בנושא אחר, התיקונים שהוצגו אתמול כלפי חוק המימון ונוגעים בין היתר גם למשרד מבקר המדינה, אז אם אפשר, לגבי תיקון סעיף 16 א', יש בסיומת שם תיקון של סעיף 23 ה' שבו היה צורך להוסיף את סעיף 16 א', התיקון הזה מדבר על סמכות מבקר המדינה להפחית מהסנקציה המוטלת, אבל לא נעשה תיקון מקביל בסעיף 23 א' שבו בעצם המבקר קובע מהי הפעילות של הסיעות

חנה רותם:  צריך לתקן את זה גם שם

חנה רותם:  זה תיקון טכני

תומר רוזנר: אוקיי, בהחלט

חנה רותם: אני הזכרתי אתמול את הבקשה שתהיה סנקציה על הסיעה המוציאה את הכספים, לא רק על המועמד שמקבל את אותה תמיכה 

תומר רוזנר: הבנו את זה

חנה רותם: נכון שניה, הייתי מבקשת להוסיף או להבהיר שההוצאות האלה בידי הסיעה המוציאה לא ייחשבו להוצאות בחירות

חנה רותם:  ולמה? מכיוון שבסיעות המקומיות הוצאות בחירות ממומנות על ידי המדינה, ונראה שכשסיעה מוציאה הוצאה אסורה על פי חוק, אין סיבה שהמדינה תממן אותה

חנה רותם:  ואני חושבת שהבהרה כזאת היא חיונית

תומר רוזנר: לא כל כך הבנתי את הנקודה

גלעד קריב: מה קורה לגבי הוצאות אסורות אחרות?     

חנה רותם: המבקר לעיתים קובע שהן לא הוצאות בחירות, אבל פה, מכיוון שגם שונתה ההגדרה, אז ההוצאות למען הבחירות

גלעד קריב: אבל גם היום ההצעות הן בקשר לבחירות, גם בהגדרה היום אין שינוי בהקשר הזה

חנה רותם: נכון, אבל אני אומרת שוב, זה נושא שעלה

חנה רותם:  אני חושבת שההבהרה הזאת היא חיונית

גלעד קריב: אבל יכול להיות שזה נכון לגבי כל הוצאה אסורה

חנה רותם: זה נכון, אם רוצים להרחיב את הדבר הזה אז בוודאי

תומר רוזנר: אבל זה בדיוק העניין, אנחנו נצמדים למצב הקיים, המצב הקיים הוא שהחוק מדבר על הוצאות אסורות

חנה רותם: במסגרת ההוצאות האסורות היום, המבקר פעל בשיקול דעת

תומר רוזנר: 100%, אנחנו לא שוללים את שיקול דעתו

חנה רותם: שוב, אני חושבת שבמקרה הזה כדאי להבהיר אבל זה כמובן אצלכם

תומר רוזנר: זה יפתח פתח לדיון רחב, יש דיון רחב בשאלה 

גלעד קריב: הסדר שלילי לגבי להוצאות אחרות ואנחנו נהיה במצב יותר גרוע

יעקב אשר: כן?     

חנה רותם: זה דבר אחד, ודבר שני זה היה לגבי באמת דיוק ההגדרה של הוצאות בחירות, אתמול לא ממש הגעתי עם נוסח אבל אולי יש לי משהו עכשיו, אני יכולה להעביר את זה אחר כך

תומר רוזנר: עכשיו זה הזמן

חנה רותם: עכשיו, אז שמדובר בהוצאות מיוחדות של סיעה וכל מי שנמנה שם, שהוצאו במערכת הבחירות, בתקופת הבחירות או למען הבחירות שזה התיקון המוצע, למחוק שם את הסעיף שהם בעד - - - שיקבלו ורק להמשיך בלרבות התחייבויות בגין הוצאות כאלה

תומר רוזנר: האם זה מבהיר גם שההתחייבויות האלה גם יכולות להיות לפני?     

חנה רותם: שוב, אם אתם חושבים שהוצאות למען הבחירות אכן מכסות את כל התקופות, לרבות לפני תקופת הבחירות ואחריה, זה בסדר

חנה רותם:  אם יש צורך בהדגשה נוספת, כי הכוונה שלנו כמובן שההוצאות למען הבחירות הן גם הוצאות שהוצאו לפני תקופת הבחירות

תומר רוזנר: לא הוצאו, הוצאות שהתחייבו להן לפני

חנה רותם: יכולות להיות גם הוצאות שהוצאות

חנה רותם:  סיעה יכולה אפילו לקנות חולצות לפני תקופת הבחירות להוצאות בחירות

יעקב אשר: הלאה

יעקב אשר:  יש הערות? כן, משרד המשפטים

עמי ברקוביץ: עמי ברקוביץ ייעוץ וחקיקה משרד המשפטים

עמי ברקוביץ:  ההתייחסות בסיפה של סעיף 16 א' א' לבחירות מיוחדות לראש רשות עבור מועמד שלא כלול ברשימה

עמי ברקוביץ:  עכשיו, בבחירות מיוחדות אין בעצם רשימות

עמי ברקוביץ:  לא ברור לי מה התוספת

גלעד קריב: השאלה אם כלול ברשימה המקורית שלהם

עמי ברקוביץ: אבל אין רשימה

גלעד קריב: אה בבחירות מיוחדות אין רשימה?     

יעקב אשר: משרד המשפטים צודק

גלעד קריב: בבחירות מיוחדות למעשה אין רשימה שיכולה בכלל להוציא את ההוצאות האלה, ולגבי בחירות חוזרות - - -     

יוליה מלינובסקי: אדוני יושב הראש, אני רק רוצה לדייק כי אתמול לא הייתי

יעקב אשר: היו פה נציגים שלך

יוליה מלינובסקי: אני יודעת, הציגו אותי בכבוד

יוליה מלינובסקי:  לגבי עדכון סטטוס של הרשות, הבנתי שהפשרה שלך זה פעם-פעמיים בחמש שנים

יעקב אשר: שזה יגיע עד שנתיים וחצי, עד חצי הקדנציה

יעקב אשר:  כאילו עכשיו, דיברנו על זה מקודם, ביום הקובע של עכשיו שהוא בדרך כלל 150 יום לפני הבחירות, אחרי 15 חודשים ואחרי עוד 15 חודשים

יוליה מלינובסקי: אה, אוקיי

יעקב אשר: בשביל שזה לא ישפיע על הבחירות הבאות, זאת אומרת להיכנס לתוך החצי השני של הקדנציה

יוליה מלינובסקי: הבנתי אותךת     

יעקב אשר: מקובל עליכם?     

יוליה מלינובסקי: אני חושבת שזה צודק

יוליה מלינובסקי:  וזה ייכנס לנוסח

תומר רוזנר: בעצם את מורידה את כל ההסתייגויות

יוליה מלינובסקי: זה לא קשור אחד לשני

יעקב אשר: תעשה לי טובה אני מסתדר איתה

יוליה מלינובסקי: אל תסבך עניינים

יעקב אשר: אני אגיד לך מה הוא מתכוון, יש שתי סוגי הסתייגויות

יעקב אשר:  יש הסתייגויות שנופלות על הראש שלי, ויש דברים שהם צריכים לכתוב אחר כך ולהכיל את כל הכמויות האלה של ה-fake הזה וזה לוקח להם זמן עבודה על דברים אחרים שאני משגע אותם , זה הכל, ולכן בקשתו לגיטימית לחלוטין

יוליה מלינובסקי: אני חשבתי שאולי כדאי לעשות את זה פעם בשנה, אבל להתחשב בכך שעד עכשיו זה בכלל לא היה

יעקב אשר: נכון

יעקב אשר:  הצגתי את זה שהתביעה הייתה בעצם פעם ראשונה

יוליה מלינובסקי: עכשיו, השאלה שלנו שהייתה לגבי הוסטלים בתי אבות ודיון מוגן?     

יעקב אשר: דיברנו על זה אתמול

יוליה מלינובסקי: אני יודעת

יוליה מלינובסקי:  תראו, אני חוויתי בחירות ואני יודעת מה זה

יוליה מלינובסקי:  יש בית ספר שהקלפי של בן אדם הוא בקומה 3

יוליה מלינובסקי:  אומרים לי לא צריך, הקלפי בדרך כלל קרוב וכו'

יוליה מלינובסקי:  בן אדם קשה לו לעלות לקומה 3, יש כאלו צעירים שגם קשה להם

יוליה מלינובסקי:  ואז הסדרן שעומד שם בכניסה, לכאורה בקומה ראשונה יש קלפי נגיש, אבל הסדרן יש לו את תפיסות העולם שלו ואז הוא לא מאפשר

יוליה מלינובסקי:  אני חוויתי את זה גם עכשיו בבחירות האחרונות לכנסת

תומר רוזנר: מה זאת אומרת לא מאפשר?     

יוליה מלינובסקי: הוא לא מאפשר תומר, הוא לא מוכן, הוא רוצה שכולם ילכו לקלפי שלו, הוא מסדר את התור, הוא לא נותן

יעקב אשר: הדרך היחידה לא לאפשר קלפי נכים, יש דרך לקלפי נגיש

תומר רוזנר: אם לא מקיימים את החוק זו בעיה

יוליה מלינובסקי: תומר דקה, יש חוק ויש מציאות

יוליה מלינובסקי:  אני בבחירות האחרונות בכנסת הייתי צריכה לריב, עם סדרן בבית ספר מסוים שיאפשר לאנשים מבוגרים, זה גם כן, אל תגיד שזה קומבינה, אתה רואה בעין שזה אדם מבוגר עם קשיי הליכה וכו'

יוליה מלינובסקי:  לא מתאים לו, כי זה יוצר לו בלאגן, יוצר לו תור וכו'

תומר רוזנר: חמור מאוד

יוליה מלינובסקי: בוא תעשה את זה בזמן אמת ביום הבחירות, הבן אדם לא מסוגל לריב עם אותו סדרן אפרופו הוסטלים, זה רק יקל על העבודה ביום הבחירות

יוליה מלינובסקי:  כי למה להעמיס?     

יעקב אשר: לא, בתי האבות נמצאים בחוק

יעקב אשר:  השאלה שלכם זה לא הוסטלים אלא יותר נכון מקבצי דיור

יוליה מלינובסקי: משרד הרווחה נמצא בחוק, שיכון וקליטה לא נמצאים בחוק

יוליה מלינובסקי:  בסופו של דבר צריך להבין, האנשים האלה - - -     

יעקב אשר: זה מיועד למבוגרים וזה מיועד לכל האוכלוסיות, למרות שיש הרבה מבוגרים

יעקב אשר:  אני ביקשתי שישלחו פילוח אולי נתקן את זה בהזדמנות

יוליה מלינובסקי: לא, אני אגיד לך משהו, אתה מבין מה יקרה? האנשים האלה בסוף יגיעו להצביע בדרך לא דרך

יעקב אשר: רוצים שיגיעו ברור

יוליה מלינובסקי: אבל אתה לא מבין איזו עוגמת נפש ואיזה בלאגן

תומר רוזנר: חבל שהמפקח על הבחירות לא נמצא פה

יעקב אשר: נמצאת נציגתו

תומר רוזנר: אבל מאוד חשוב לחדד את ההנחיות, מה שמציירת חברת הכנסת מלינובסקי זה מעשה לא תקין חד משמעית

אתי אברג: את צודקת

יוליה מלינובסקי: את עושה לי כאילו אני סתם משקרת

יעקב אשר: יוליה, היא מסכימה איתך

אתי אברג: מה? אני לגמרי איתך, זה כמו אדם שעובר על החוק

אתי אברג:  אין לו שום סמכות להגיד את זה

יעקב אשר: מה שאומר היועץ המשפטי זה שאנחנו מבקשים שתחדדו את זה בנהלים

יוליה מלינובסקי: אבל היא לא מצליחה להבין, אולי תסבירו על המקומות

תומר רוזנר: זה בדיוק העניין, בגלל שהרשות ממנה את הסדרנים, הם לא תמיד ערים לכללים ולנהלים

תומר רוזנר:  אתם צריכים לדאוג לכך שמישהו צריך להעביר להם את הכללים

יוליה מלינובסקי: וגם ביום הבחירות מה אומרים? תתלונני

יוליה מלינובסקי:  ניסיתם פעם להגיש תלונה או להתלונן וגם במקומי? אין מענה, אין אף אחד, הבן אדם המסכן, המבוגר, עומד שם חסר אונים

יעקב אשר: תגידי, יש איזה קו פתוח שלכם?      

יוליה מלינובסקי: שהוא אף פעם לא עובד

יעקב אשר: זאת אומרת לעניין הזה של תלונות? שלא כל דבר צריך לרוץ לחבר הכנסת

יעקב אשר:  יש דבר כזה נכון?     

יוליה מלינובסקי: זה תמיד קורס ביום הבחירות ואף פעם

יעקב אשר: רגע יוליה, אני מנסה לקחת רעיון טוב שלך ולהפוך אותו למציאות

אתי אברג: יש לנו מידע כללי, אבל הטלפון של מנהל הבחירות מפורסם, עכשיו ניהלנו בחירות ביואב, אנשים התקשרו והתלוננו, חסר פתקים וכו'

אתי אברג:  יש איזושהי רמה של קשר

יעקב אשר: כן כי היה רק בחירות ביואב

אתי אברג: אני לא יודעת מה קורה בהיקף גדול, אני רושמת לי את זה, לחדד נהלים אני מקבלת לגמרי

יעקב אשר: לא רק לחדד נהלים, יכול להיות שצריך להקים מערכת 

יוליה מלינובסקי: אני אסביר לך ככה, אני עשיתי בחולון באופן אישי שלוש מערכות בחירות

אתי אברג: נחדד נהלים לסדרנים

תומר רוזנר: - - - ממילא שרק מוסרת מידע

יוליה מלינובסקי: אני אסביר לך איך זה הולך בפועל, גם מניסיון של המוניציפלי, וגם כמה מערכות טובות של הכנסת     

יעקב אשר: בכנסת יש כן, אז אנחנו מנסים עכשיו להביא אותם

יוליה מלינובסקי: בכנסת יותר מסודר, מוניציפלי

יוליה מלינובסקי:  אני אסביר לך איך זה עובד

יוליה מלינובסקי:  הסדרנים עושים מה שבא להם, אין שם משמעת

יוליה מלינובסקי:  הם מנהלים אנשים למראית את זה אני אוהב את זה אני לא אוהב

יוליה מלינובסקי:  והאנשים, קחי בחשבון שיש לנו אוכלוסיות שונות 2 מיליון אזרחי ישראל שעברית היא לא שפת האם, בכל מיני מקומות

יעקב אשר: יוליה

יוליה מלינובסקי: דקה

יעקב אשר: דקה אבל כי יש לנו כמה נושאם מאתמול שלא סגרנו

יוליה מלינובסקי: ביום הבחירות להעסיק מישהו אחראי אזור או מנהל בחירות מקומי בלתי אפשרי, גם לנו כחברי מועצה זה היה קשה ולאזרח אין סיכוי

יעקב אשר: היא צודקת, אני יכול לסכם רגע את הבקשה של הוועדה? יש לכם הרי גוף שנותן את המידע, יכול להיות שצריך לשכלל אותו במעט, ולהוסיף שהוא יעבוד כקו פתוח? שאפשר שם גם להגיש תלונה על משהו שקורה, זאת אומרת תלונה בשביל לפתור אותה לא תלונה בשביל להגיש אותה סתם

יעקב אשר:  אני הייתי מציע שבמסגרת סיעור המוחות שאנחנו עושים ביחד עם ועדת הבחירות המרכזית, אולי לשמוע איתם איך המערכת שלהם עובדת? יכול להיות שזה לא כרוך בעלויות נוספות, אני מבקש שתעבירי את הבקשה הזאת למפקח, ואני מבקש ממש שתנסו לקדם את הדבר הזה

יעקב אשר:  א', חידוד 

תומר רוזנר: אפילו בתור מתווכים מול מנהל הבחירות

יוליה מלינובסקי: רגע דקה, אני רוצה לחזור לאותה נקודה ברשותך

יוליה מלינובסקי:  אני יודעת את ההתנגדות, אני מבינה את ההתנגדות

יוליה מלינובסקי:  גם ככה זה מאוד מורכב וקשה לנהל ובאים אנשים מבוגרים וזה סיפור של נגישות

יוליה מלינובסקי:  אז יש לנו מקומות שהאוכלוסייה שם מאוד ברורה ומאוד מבוגרת, לצורך העניין, אז למה לא להקל? זאת אומרת, זה רק יעזור לנהל את מערכת הבחירות בצורה יותר קלה כי אם את האוכלוסייה הזאת אתה תיתן לה פתרון, תחשבו על זה, זה רק יקל, זה יקל בעומס

יעקב אשר: אוקיי

יעקב אשר:  יש עוד נושאים גלעד?     

תומר רוזנר: משרד הפנים ביקש

גלעד קריב: הערה לגבי התיקון על חוק הרשויות המקומיות, הגבלת הזכות להיבחר

גלעד קריב:  ההסדר שהוצג כאן ודיברנו על זה אתמול, בבחירות שנקבע להן מועד קצר יותר לאפשר בתוך 10 ימים למי שצריך להתפטר, להתפטר או לצאת לחופשה

גלעד קריב:  אנחנו מבקשים, בדומה להסדר שנקבע היום בבחירות מיוחדות לגבי קציני צבא ומשטרה, שהמועד ייספר בבחירות מיוחדות 10 ימים מיום היווצרות העילה, ולא מיום קביעת המועד כמו שקבוע

תומר רוזנר: בסדר

יעקב אשר: כן יוליה, זה הרבה גם בזכותך, ובזכות התמיכה שלך בעניין הזה, אפילו משרד האוצר שתק

יוליה מלינובסקי: יופי מצוין

אתי אברג: - - - עם המפקח, תודה רבה הוא גם רואה את זה, תודה לך

יעקב אשר: הם ידעו שאם זה את ואני בעניין, אין להם

יעקב אשר:  דברים נוספים שנשארו לנו פתוחים מאתמול?     

גלעד קריב: אנחנו נעבור על הדברים לראות מה פתוח

יעקב אשר: אתה רוצה רגע להעלות נקודות? אני רוצה לומר רק דבר אחד, דווקא נציגי משרד הפנים וגם משרד המשפטים

יעקב אשר:  אנחנו מקיימים פה בסוף, זה יוצא חוק מדיון ועדה זה גם שולחן עגול אני מאמין בדברים האלה יותר מדיוני ועדה, כשמכינים קודם את הדברים, אני לא אומר את זה כביקורת כרגע, אני אומר את זה בכלל לכל משרדי הממשלה באשר הם בהרבה דברים, בטח בדברים שאתה יודע שזה פעם בחמש שנים, לשבת אחרי בחירות כמה חודשים ולעשות הפקת לקחים כשהכול עוד טרי, ביחד עם נציגות של מבקר המדינה, ביחד עם נציגות של משרד המשפטים, משרד האוצר, וכולם, ונציגי המפלגות

יעקב אשר:       כי בסוף יש אנשים מקצועיים שמנהלים שם את הבחירות בדרך כלל

יעקב אשר:  נכון שברשויות מקומיות זה הרבה רשימות פרטניות אבל הבעיות איתם הן בעיות שתמיד יהיו כי אלו אנשים שזו החוויה הראשונה שלהם בניהול

יעקב אשר:  אבל מנהלי הסיעות, שיש להם מעמד של סיעות אם, אני חושב שאני מאוד מרוצה מהתהליך שעברנו פה, אני מאוד מרוצה

יעקב אשר:  גם אם יש דברים שאני חשבתי אחרת לכן או לכאן או אתם חשבתם, אבל התהליך הוא נכון, התהליך הוא בריא, ככה צריך לעבוד

יעקב אשר:  עכשיו, במשפטים אני חלש אבל בניהול אני קצת יותר טוב

תומר רוזנר: יש לנו נושא שעלה בדיון הקודם בנושא בחירת אות של מפלגה

תומר רוזנר:  לאחר דיון שאנחנו חשבנו שההצעה כפי שהייתה, שאפשר לבחור שלוש אותיות היא מוגזמת, ולכן לאחר דין ודברים עם נציגי המפלגות, בעצם הבקשה כרגע היא לאפשר צירוף אחד מסוים של עד שלוש אותיות

גלעד קריב: זאת אומרת שכשהם אומרים א' ב' ג' זה לא שאי אפשר להשתמש באותיות א' ב' ג' זה שאי אפשר להשתמש בצירוף של שלושת האותיות האלה

יעקב אשר: זאת אומרת שהם לא באים וסוברים

יעקב אשר:  הייתה פה אי הבנה כנראה בתקשורת

רון אלמוג: לא, בסדר, יהיה צריך לתקן בסעיף 39 שהעדיפות היא רק על אותו צירוף

יעקב אשר: זה יתוקן על ידי היועצים המשפטיים של הוועדה

יעקב אשר:  הלאה 

יעקב אשר:  מה הם שכחו שיפמן?     

גלעד קריב: לא שכחו, אמרנו שיש דברים ששיפמן רוצה להעלות

יעקב אשר: הוא מוחק אצלו

גלעד קריב: זה רשום גם אצלי, אבל הוא אמר את זה, אני נותן לו את הכבוד

יעקב אשר: בבקשה שיפמן

יעקב אשר:  אני רוצה לומר משהו בנימה אישית, אני גאה באמת, שמענו גם את נציגי המפלגות השונות מכל קצווי הקשת, כולל גם את ישראל ביתנו ואחרים, לפחות גאווה לנו כחברי דגל התורה, בתור איש דגל התורה, שמשה באמת הרבה מאוד שנים מייצג אותנו בכבוד, ביושרה ובאינטגריטי

יעקב אשר:  כן? סליחה שעשיתי לך את זה, אני יודע כמה אתה לא אוהב את זה

משה שיפמן: אמרו שמי שמלווה את הקלפי אחרי הספירה זה המזכירים

משה שיפמן:  היום יש אחריות בסעיף 87 לחוק אחריות פלילית על יושב הראש

משה שיפמן:  זה סותר

תומר רוזנר: רק תפנה אותנו לסעיף המהותי

רון אלמוג: הסעיף אומר שוועדת הקלפי מעבירה את החומרים

רון אלמוג:  אם המזכיר נמצא אז המזכיר, אם חברי הסיעה רוצים להצטרף, הם כמובן יכולים להצטרף, הם לא חייבים

יעקב אשר: אבל קבעתם עכשיו בחוק שמי שמעביר את זה אלו המזכירים

תומר רוזנר: זהו שלא קבענו

יעקב אשר: כן קבעתם עכשיו בתיקון

יעקב אשר:  בתקנות לא בחוק

רון אלמוג: סעיף 64, ועדת הקלפי תעביר מיד את הפרוטוקול למנהל הבחירות עם כל חומר ההצבעה כפי שיקבע שר הפנים בבחירות

רון אלמוג:  המשמעות היא, שוב, זה מזכיר חברי סיעה, אבל הם לא חייבים לבוא כמו שהם לא חייבים לבוא לשום דבר בוועדת הקלפי, אבל אם הם רוצים הם יכולים להצטרף

גלעד קריב: מה אתם קובעים בתקנות?     

יעקב אשר: על מי החובה להביא את זה? בתקנות? אחרי זה נדבר על מי אתם רוצים את הפלילי, חייב להיות קורלציה בין מי שהולך לחטוף את הפלילי לבין מי שחייב להביא את החומר

רון אלמוג: אני אסתכל רגע שוב, אבל לדעתי אין קביעה מיוחדת בתקנות, מי שנמצא וסופר את הפתקים אחר כך יכול לבוא למנהל הבחירות ולהעביר את זה

יעקב אשר: על מי האחריות בספירת הפתקים?     

רון אלמוג: כל הוועדה

רון אלמוג:  אבל אני אומר, בסוף מי שמביא את זה, זה המזכיר יחד עם חברי הוועדה, אבל אין חובה על חברי הוועדה להשתתף

יעקב אשר: אז התשובה היא המזכיר נכון?     

תומר רוזנר: אבל צריך לכתוב את זה במפורש

יעקב אשר: אז צריכה להיות קורלציה בין זה לבין הענישה

תומר רוזנר: קודם כל צריך לתקן את סעיף 64 ולומר שהמזכיר חייב ללוות

יעקב אשר: שניהם?     

רון אלמוג: שניהם, אסור אחד

תומר רוזנר: הוא צודק

תומר רוזנר:  לפחות שני המזכירים חייבים להיות בכל התהליך הזה

תומר רוזנר:  אסור שזה יהיה בידי בן אדם אחד בכל מקרה

יעקב אשר: השאלה אם מזכיר אחד לא יכול עם זה יהי עם יושב ראש הוועדה?     

תומר רוזנר: אם הוא בא להצטרף, שיצטרף

יעקב אשר: להצטרף אבל כשלישי, לא כשני?     

רון אלמוג: השאלה אם יש שניים

רון אלמוג:  מזכיר ויושב ראש או מזכיר וחבר

תומר רוזנר: אם יש שניים מזכיר וחבר?     

רון אלמוג: האם חייבים גם את המזכיר הנוסף

יעקב אשר: אם מזכיר אחד אומר אני לא יכול, יש לי בעיה אישית כרגע, האם מספיק בגלל שיש לנו שניים?     

תומר רוזנר: שניים שלפחות אחד מהם מזכיר

יעקב אשר: אה, בסדר, אז זה אחד

משה שיפמן: אם לא תפילו את האחריות על המזכירים, אז לא יהיה מספר שתיים, אף אחד לא ירצה לבוא, חייב שתהיה אחריות על שני אנשים

יעקב אשר: תכניס, תשאיר את זה כאן

משה שיפמן: על המזכירים חייב להטיל אחריות

יעקב אשר: את זה אל תתקן

גלעד קריב: שני מזכירים?     

יעקב אשר: כן, כמו שזה עכשיו

תומר רוזנר: לא, עכשיו לא כתוב כלום, כתוב ועדת הקלפי

גלעד קריב: תומר הציע בהתחלה לכתוב ששני המזכירים לפחות חייבים, ואז אמרתי אחד ואחד

משה שיפמן: שני המזכירים עדיף, ועדת הקלפי תלך, יהיה מזכיר אחד לבד, על מי החובה?     

יעקב אשר: אוקיי

גלעד קריב: אז שני המזכירים לפחות?     

יעקב אשר: כן

יעקב אשר:  אחרת מיד ימצאו את הדרך לברוח

תומר רוזנר: עכשיו, לגבי סעיף 87, קובע עבירה פלילית שהיא מסוג פשע שעונשה חמש שנות מאסר, על יושב ראש ועדת קלפי שנטש את חומר ההצבעה

משה שיפמן: בסיום הספירה?     

תומר רוזנר: כן כן, זה מה שהסעיף אומר

תומר רוזנר:  בוודאי שהאחריות צריכה להיות מוטלת על מי שאחראי ולכן צריך בהחלט לתקן את העניין הזה ולומר שמזכיר או חבר של ועדת קלפי שנטש וכו'

משה שיפמן: בלי או חבר

משה שיפמן:  למה או חבר?     

תומר רוזנר: כי אם החבר הלך עם החומרים

משה שיפמן: הוא לא אחראי אבל

משה שיפמן:  המזכירים אחראיים

תומר רוזנר: לא, יקירי, חברי ועדת הקלפי הם נציגי הסיעות, זה העיקרון, הם לא עכשיו באים בתור צופים יקרים

תומר רוזנר:  יש להם אחריות

משה שיפמן: אוקיי נו?     

תומר רוזנר: מי שהולך צריך ללכת, הוא לא יכול עכשיו להחליט שבאמצע הוא הולך הביתה

משה שיפמן: אבל בסעיף 64 חייבת את שני המזכירים

תומר רוזנר: לא, חייבתי את כל ועדת הקלפי

תומר רוזנר:  אנחנו אמרנו שלפחות שני המזכירים

משה שיפמן: אתה משאיר את חברי ועדת הקלפי ולפחות שני המזכירים?     

תומר רוזנר: בוודאי, הם חברי ועדת קלפי, הם לא באים בתור צופים

תומר רוזנר:  יש להם אחריות, זה שהם לא מקיימים אות בפועל זו הבעיה

תומר רוזנר:  בשביל מה הם נמצאים שם?     

משה שיפמן: הם נמצאים עד שהולכת ועדת הקלפי

תומר רוזנר: אבל זו לא תוכנית כבקשתך, שאתה נמצא מתי שאתה רוצה

תומר רוזנר:  החוק מחייב אותך להיות חלק מהאחריות הזאת

תומר רוזנר:  התפקיד שלך כחבר ועדת קלפי הוא גם לדאוג לספירה ולהעברת החומרים, זה החוק

תומר רוזנר:  אז נכון שלא יבואו אליך בחשבון אם אתה לא תעשה את זה

משה שיפמן: ומה אתה רוצה לכתוב בסיף 87?     

תומר רוזנר: במקום יושב ראש ועדת הקלפי יהיה כתוב חבר ועדת קלפי או מזכיר

משה שיפמן: אני מפרש את זה שחבר ועדת קלפי חייב     

תומר רוזנר: אוקיי, גם היום החוק אומר, סעי 64 אומר שמי שאחראי להעביר את החומרים זה ועדת הקלפי, וסעיף 87 מטיל את האחריות רק על יושב הראש הוועדה, זה המצב היום

משה שיפמן: אנחנו רוצים לעשות התאמה בין הבחירות של הרשויות המקומיות לבין הבחירות הכנסת

תומר רוזנר: אוקיי, גם שם כתוב חבר או מזכיר

משה שיפמן: אני לא זוכר בדיוק מה כתוב, אבל בכנסת בבחירות האחרונות הייתה החובה היחידה על המזכירים ללכת, המזכירים פלוס מפקח תואר, הם הלכו בדיוק הפוך, ביקשו מהנציג אל תבואו

משה שיפמן:  לא בגלל טוהר בחירות חלילה, אלא אל תבואו בגלל שזה גורם עומס בחירות

גלעד קריב: בבחירות הכנסת כתוב יושב ראש ועדת קלפי, או ממלא מקומו או מזכיר הנוטש

תומר רוזנר: ולכן אנחנו מציעים לעשות את אותו הדבר

תומר רוזנר:  חבר ועדת קלפי או מזכיר

משה שיפמן: זה אומר שאתה לא משחרר את ועדת הקלפי מהליווי

תומר רוזנר: בעיקרון לא, אבל אף אחד לא יעשה להם כלום אם הם לא ילכו

תומר רוזנר:  זאת אומרת אנחנו קובעים את המינימום

משה שיפמן: זאת אומרת שני המזכירים חייבים ללכת

תומר רוזנר: נכון

משה שיפמן: בסדר, הבנתי

עמי ברקוביץ: כתוב 'הנוטש'

משה שיפמן: גמרת לספור, חתם על הפרוטוקול הלך הביתה

משה שיפמן:  חתם או לא חתם הלך הביתה

קריאה: ברגע שיש מישהו שמטפל בזה זו לא נטישה

תומר רוזנר: אוקיי

משה שיפמן: סעיף נוסף, שהוספנו על דיני עבודה בהוראת השעה, בקטע שהוספנו בהוראת שעה

גלעד קריב: הוראת שעה זה רק לגבי האנשים?     

תומר רוזנר: עובדי רשימות

משה שיפמן: כן, כתוב עובד אחר שהרשימה, אז אמרו שהגדרה של רשימה היא לא מוגדרת, אז מה שצריך להיות כתוב זה במקום עובד רשימה, צריך להיות כתוב עובד סיעה, רשימה, סיעת בת או רשימת בת

משה שיפמן:  לכתוב את הכל

תומר רוזנר: את כל הרשימה?     

משה שיפמן: סיעה, רשימה, או שתגדיר את זה באיזשהו מקום, זה לא מוגדר בחוק בשום מקום

משה שיפמן:  בחוק הזה לא מוגדר מה זו רשימה?     

תומר רוזנר: אוקיי

רון אלמוג: בדרך כלל כותבים רשימה סיעה או מפלגה

תומר רוזנר: אוקיי

משה שיפמן: אתמול בסיום הדיון, שאלנו שתי שאלות, משרד הפנים אמר שהוא יענה תשובות

משה שיפמן:  שינוי התקנות לגבי שימוש בטלפון תגביל את זה כמו בכנסת, והנושא השני זה חתימה על גבי מעטפות והרכב חסר

יעקב אשר: תגדיר מה זה השימוש בטלפון

רון אלמוג: אני אגיד שמבחינתנו לפחות, ככל שזה תלוי בנו, הכוונה היא לתקן את התקנות לגבי השימוש בטלפונים באותה צורה שזה מופיע בכנסת, להתאים את ההסדר לכנסת

תומר רוזנר: מצוין והדבר השני?     

רון אלמוג: מה השאלה לגבי החתימות? היום התקנות קובעות שאם יש כמה חברים, אז שני חברים חותמים, אם יש חבר אחד, חבר אחד חותם, ואם המזכיר אז המזכיר חותם

משה שיפמן: עכשיו יחתמו שני מזכירים

משה שיפמן:  אם אין אף אחד אז חבר ומזכיר יחתמו

משה שיפמן:  אם אין ועדת קלפי, אז יחתמו מזכיר והמזכיר השני שהוא חבר

רון אלמוג: אנחנו עוד לא בחנו את המשמעות של שני המזכירים על החתימות, אנחנו נבחן את זה, אבל אם יש איזה משהו שלדעתך צריך לעשות תיקון, אז תגיד ונבחן את זה, אבל עוד אין לנו עמדה לגבי זה כי בתיקון עכשיו של המזכירים הוא

משה שיפמן: הרעיון בזה שאומר

רון אלמוג: יש לדעתך חשיבות ששני אנשים שונים יחתמו על המעטפות ככל שהם קיימים? אני אגיד שוב, גם אצלנו היום אם יש מזכיר וחבר, אז רק החבר חותם, הכוונה היא שלפחות המזכיר יוכל להתפנות לשאר הדברים והחבר יחתום, ולא ששני אנשים שנוכחים יחתמו

משה שיפמן: הרעיון של מה שצריך להיות, שאם יש חתימה אחת על המעטפה, שייכתב בפרוטוקול שבשעה זאת עד שעה זאתי הייתה חתימה אחת על המעטפה

משה שיפמן:  זה היום הכתוב, אבל שיהיה כתוב בפרוטוקול כדי שיכתבו את זה

רון אלמוג: בסדר, לדעתי אנחנו מנחים, אבל אם לא אנחנו נחדד את ההנחיות שככל שיש חתימה אחת ושינוי בחתימות צריך לציין בפרוטוקול מה השעה ומאיזו שעה עד אזור שעה כדי באמת לדעת ולעקוב אחרי הדברים

קריאה: רון מה המסקנה לגבי המעטפות?     

רון אלמוג: אמרנו שאנחנו נחדד בהנחיות שצריך לרשום בפרוטוקול מאיזו שעה עד איזו שעה חתם רק אדם אחד, כדי שאחר כך יהיה מעקב אחרי זה

תומר רוזנר: לא לא רגע, מה זה חתם אדם אחד? אין דבר כזה, אנחנו אמרנו שגם בכל שעות ההצבעה חייבים להיות שניים

רון אלמוג: חייבים להיות שניים אבל על מעטפת ההצבעה חותם אחד

תומר רוזנר: למה?     

רון אלמוג: כדי לאפשר לאדם השני בינתיים לנהל את ההצבעה ולא לעכב את הכל

רון אלמוג:  אז אם יש שלושה, אז שניים חותמים, אם יש שניים אז אחד חותם, ורק צריך לציין בפרוטוקול באיזו שעה זה קרה, כדי שאחר כך יהיה אפשר לעקוב אחרי זה

יעקב אשר: יש עוד דברים?     

משה שיפמן: יש

גלעד קריב: אמרת שני דברים יש לי, ואמרת את שניהם

משה שיפמן: לא אמרתי שני דברים

ארז מלול: משה, דבר חופשי

משה שיפמן: אתמול עלה פה נושא של מי שמוסר את המעטפות למצביע? ותיקנו את זה בסעיף 3 ד'

משה שיפמן:  בכנסת מי שמוסר את המעטפה למצביע זה המזכיר, וזה בעקבות אירועים שקרו, ובחקירת המשטרה שקרו שהוצאו מעטפות החוצה בידי חברי ועדת הקלפי, אז מי שהיה אחראי גם על המעטפות אלו המזכירים

משה שיפמן:  אני מציע שגם פה זה יהיה

תומר רוזנר: אנחנו העתקנו את רעיון הנוסח בחוק של הכנסת

תומר רוזנר:      (היו"ר ארז מלול)     

משה שיפמן: כן, אבל אם בכנסת יש משהו לקוי זה לא אומר שאנחנו לא נתקן

תומר רוזנר: אבל אתה אומר שבכנסת כבר תיקנו את זה במסגרת הנחיות פנימיות     

משה שיפמן: כן אבל פה צריך לתקן את זה, פה אנחנו עושים תיקון שאנחנו כותבים דבר לקוי, דבר שהוא לא נכון, דבר שהוא בגדר בפני עיוור לא תיתן מכשול

ארז מלול: אתה יכול להסביר לי מה רק שאני אבין?     

משה שיפמן: סדר הנורמה היה שבוחר מצביע אחרי שמזהים אותו והכל נותנים לו מעטפה

משה שיפמן:  השאלה מי נותן מעטפה? בעבר היה שמי שנותן את המעטפה, חבר ועדת הקלפי, יושב הראש או חבר נותן את המעטפה

משה שיפמן:  בעקבות אירועים שקרו, נחקרו במשטרה גם, חברי ועדת קלפי לקחו מעטפות והוציאו אותן החוצה, אז המעטפות עברו מחברי ועדת הקלפי שהם פוליטיים, עברו למזכירים

משה שיפמן:  וכך זה היה בבחירות 25 בכנסת

משה שיפמן:  נוהל שהוא טוב, הוא תקין, ואני מציע להרחיב אותו גם פה

ארז מלול: צודק, אני לא רואה מישהו שיכול להתנגד

משה שיפמן: אני סיימתי, רק דבר אחד לפרוטוקול, חוץ מתודה רבה לכם זה נגיד בסוף

משה שיפמן:  אני רוצה שיהיה כתוב, שיהיה מובהר, תיקנו את סעיף 16 הנושא של רשימה אחרת מועמד לראש רשות, להדגיש שזה מדובר על הבחירות החוזרות ולא על הבחירות הראשונות

ארז מלול: אבל הוא מדבר דברי טעם עד עכשיו, חשוב לציין

תומר רוזנר: כן, בוודאי, זה כתוב במפורש

משה שיפמן: שיהיה לנו גם בפרוטוקול

תומר רוזנר: אנחנו נכין נוסח מתוקן שבו יעלו כל התיקונים לקראת ההצבעות, אבל לפני כן אנחנו מציעים להצביע על הפיצולים

תומר רוזנר:      (היו"ר יעקב אשר)     

יעקב אשר: כן ואז יש לי עוד שני נושאים שדיברנו עליהם, שאני רוצה לחדד אותם לפני זה, ולהעלות עוד נושא אחד

גלעד קריב: רגע נצביע רגע על הפיצולים

יעקב אשר: אוקיי נצביע על הפיצולים בבקשה

גלעד קריב: על הפיצולים אני מתייחס לנוסח של הקריאה הראשונה כשאני מדבר על מספרי הפסקאות, אנחנו בעצם - - - ממנו אז פסקה 6 שעוסקת בהגשת רשימות מועמדים באופן ממוקד

ארז מלול: לא, אבל בעד או נגד? אתה קיבלת הנחיה

גלעד קריב: פסקה 18 בנוסח הכחול

יעקב אשר: היו לנו שני נושאים נכון או שלושה?     

תומר רוזנר: אנחנו בסעיף 1

גלעד קריב: פסקה 18 שמתקנת את סעיף 73 א' לחוק הבחירות ואנחנו נצביע בעד פיצול מועד התחילה של הסעיפים האלה כי ככל שאנחנו נחוקק את זה לפני הבחירות, הכוונה היא לגבי הממוקד, שבכל מקרה זה יחול רק בבחירות הבאות

יעקב אשר: זאת אומרת אתה מתאים אותו גם לסעיפי התחולה כמובן

תומר רוזנר: אוקי אז אנחנו מפצלים את פסקאות 1, 6 ו-18 וסעיף 6

יעקב אשר: אני אזכיר שבראש הדברים עומד נושא הדיגיטציה

יעקב אשר:  אז בוא נצביע קודם כל על הפיצולים

יעקב אשר:  מי בעד הפיצולים ירים את ידו?     

יעקב אשר:   אושר

יעקב אשר:      אין מתנגדים, אין נמנעים

יעקב אשר:  אז אם ככה, ההצעה על הפיצולים אושרה

יעקב אשר:  קודם כל אני מודיע עוד פעם ממשרד הפנים, תרגיעי את המחלקה שלך, את האגף שלך, הנושא של הדיגיטציה הוועדה רואה בזה דבר חשוב מאוד, לכן פיצלנו ולכן גם נדון בו

יעקב אשר:  כמובן שזה לא יקרה בחודשים האלה שאתם עסוקים מעל הראש, אז זה יקרה מיד אחרי תקופה יחסית, נעשה את זה בתיאום איתכם, אבל אני בהחלט חושב שלקראת תחילת מושב החורף הקרוב, או באמצע, נוכל להתחיל לדון בזה ולקדם אותו לקראת תחילת הבחירות הבאות

יעקב אשר:       אני מקווה שתבואו מוכנים לזה כדי שבאמת נוכל, מוכנים בסיפור הזה כי בדיגיטציה יש המון דברים טכניים, אני רק לא רוצה שתעשו לי את הפדיחה הזאת כמו שאומרים בלעז, שנדון בדיגיטציה ונאשר אותה והכל ואז יגידו שהמערכות וכל אלה זה לוקח זמן וזה כבר יהיה לא לבחירות הבאות אלא לבחירות אחר כך

טל ישראלי: משדר הפנים עובד כרגע על מערכת

טל ישראלי:  אנחנו כבר בתהליך עבודה מספר שנים, הוא כבר בתהליך רכש

יעקב אשר: אם כבר משרד האוצר מגבה את העניין אני משבח את זה, אז גם אם חסר כמה לירות לעניין הזה תהיו נחמדים איתם, כך שיצא דבר טוב, אלו השקעות שמחזירות את עצמן

ארז מלול: אני יודע שיושב ראש תנועת ש"ס שם על זה דגש, יושב ראש התנועה, שר הקודם וביקש לטפל בזה

יעקב אשר: כשהיה שר פנים הוא שם על זה דגש, היום תלמידיו עושים את זה

יעקב אשר:  ומתלמידי יותר מכולם

יעקב אשר:  ובמעבר לא חד בעניין הזה, אני רוצה בהמשך למה שדיברנו אתמול בנוגע לבקשה של השלטון המקומי שאני רואה אותה מוצדקת מאוד, ואפילו חובה לעשות, להסדיר את נושא המעמד של עוזר, אני אומר דווקא עוזר כי יש סיטואציות שבהן ראשי ערים בערים גדולות יש להם שני עוזרים ואפילו שלושה, אז בעיר קטנה שזה רק עוזר אחד כמו שהיה אתמול ראש עיר שהיה כאן מקרית טבעון, אז זה יחול רק על עוזר

יעקב אשר:  אז אני אומר גם בעיר גדולה אני רוצה להדגיש שההגדרה התהיה רק על עוזר אחד

יעקב אשר:       כמו שאמרתי אתמול, אנחנו לא נעשה את זה כרגע בחקיקה, ולאחר שיחות שהיו לי עם המשנה ליועצת המשפטית לממשלה, אז אני אגיד לכם את הסיכום שלנו בעניין, ושזה יירשם לפרוטוקול, ואני כבר אומר שבמסגרת הפיצול אנחנו נעלה את הסוגייה הזאת ואז נבחן אם יש צורך בחקיקה או לא, יכול להיות שזה יוסדר בצורה אחרת ובא לציון גואל

יעקב אשר:  אבל הכיוון הוא ואני אגיד שזה יהיה ברור, משרדי הפנים והמשפטים בשיתוף יתר גורמי הממשלה הנוגעים בדבר יערכו בחינה של האפשרות להסדרה של הסיוע בתחום הפוליטי של עוזרו האישי של ראש רשות או סגנו, בין בתקופת הבחירות, ובכל הנוגע לעבודתו השותפת עם ראש הרשות

יעקב אשר:  זאת ההסכמה שיש לי

יעקב אשר:  וזה הכי חשוב להגיד, הצוות הממשלתי יקיים שיח בעניין עם נציגי השלטון המקומי, ויעביר את ממצאי הבחינה לוועדה עד סוף חודש ינואר, שזו גם בקשה של משרד הפנים שיהיו לפחות שלושה חודשים מתום הבחירות, אני חושב שזה יהיה די חופף עם הדיגיטציה והשאר, ואז נדון בזה

יעקב אשר:       אני תקווה, אני באמת תקווה שנמצא את הדרך הנכונה לסדיר את זה מבלי כמובן, לפגוע במהות של העניין, אלא באמת להסדיר דבר שהיום הוא קשה מאוד להסדרה בצורה שהוא נמצא כרגע

יעקב אשר:  זאת אומרת הוא לא מוסדר, הוא מוסדר בהיחבא או לא בהיחבא, כי יש קונפליקט גדול בעבודה צמודה לאיש פוליטי, כי המחוקק קבע שהוא יהיה פוליטי

יעקב אשר:  מה לעשות המחוקק קבע שראש עיר יהיה פוליטי, יש הרבה כאלה שאומרים בואו תעשו ראשי עיר מקצועיים

יעקב אשר:  בסדר נדון בזה כשתהיה הצעה כזאת

יעקב אשר:  אבל כל עוד שהוא פוליטי והאדם הוא עוזר אישי שנכנס לתפקידו בשביל זה, וגם עף מתפקידו בהינף החלטה של המעסיק האישי שלו, אז כמובן שצריך להסדיר את זה, כשהכוונה היא להסדיר לא רק בתקופת הבחירות

יעקב אשר:  ברור שבתקופת הבחירות אפילו צריך זהירות יתר

יעקב אשר:       העניין הוא גם במהלך חמש השנים, כי חלק מהבעיות שקרו והגיעו לאן שהגיעו בתלונות כאלה ואחרות, הן יותר אפילו בעבודה השוטפת ולאו דווקא בתקופת הבחירות עצמה

יעקב אשר:  אז אני מקבל את הנוסח הזה ואני גם אומר אותו לפרוטוקול, ואני שוב מציע שאנחנו, בחקיקה, אם נצטרך נחוקק את זה ואם זה יגיע בצורה שתוכל לחול אז זה יהיה

יעקב אשר:  זה דבר אחד

יעקב אשר:      אני רוצה להעלות נושא נוסף, אני דיברתי על זה גם עם שר הפנים, אני מעלה את זה עכשיו ויכול להיות שאנחנו, מאחר והצבעות לא יהיו היום, אז אנחנו נוסיף אותו להמשך

יעקב אשר:  דיברנו על הנושא הזה, ואולי נדבר על זה כמה דקות בדקות שנותרו לנו

יעקב אשר:  הנושא של תאריך הבחירות

יעקב אשר:  כמובן לא לבחירות הללו, אלא עלתה דרישה שאנחנו מכירים אותה, שבדרך כלל בתהליך שקיים היום, חלק גדול מהפרוצדורות, במיוחד של הגשת המועמדים, נופלים בדרך כלל בתקופת החגים, ותקופת החגים היא מאוד רחבה, זה הרבה חגים והרבה מועדים וחול המועד וחג ויום כיפור וראש השנה וכו', אז יש שתי הצעות

יעקב אשר:       אני דיברתי עם שר הפנים, הוא אמור לשמוע גם את חוות דעתכם, אין כרגע עוד החלטה, אבל אני רוצה כן להציג את שתי האופציות

יעקב אשר:  אני יכול לבקש, משה, שתגיד לנו אותם? זה בהתייעצות שהייתה גם עם שאר המפלגות

יעקב אשר:  אתה רוצה לחזור עוד פעם על הבעייתיות של מה שקיים היום? בשתי דקות לפרוטוקול

יעקב אשר:  כי דיברנו על זה גם בשיחות פנימיות שהיו לנו עם הצוות המשפטי

משה שיפמן: מה שקורה שבתאריך של היום, גם אחרי שהעבירו את זה ל-40 יום, הגשת הרשימות יוצאת בתקופת החגים זאת אומרת בין ראש השנה ליום כיפור, או בין יום כיפור לסוכות, ואפילו יכול לצאת בחול המועד

משה שיפמן:  עכשיו, אחרי שהזיזו 40 יום זה נדיר אבל גם יכול לצאת בחול המועד

משה שיפמן:  זה דבר שהוא מאוד מקשה על הגשת הרשימות, על ההליך של הגשת הרשימות

משה שיפמן:  היה פעם אחת בגלל הדבר הזה שזה נדחה להגשת הרשימות בחג, אז הגשת הרשימות הייתה ביום שישי, גם זה יצא, אמנם זה היה רק ביישוב אחד אבל הגשת הרשימות הייתה ביום שישי, ולכן אנחנו חושבים שכדאי לשנות את תאריך הבחירות

משה שיפמן:       גם לבחירות האחרונות לכנסת של ה-25, אמנם הגשת הרשימות הייתה לפני החגים, אבל כל מיני תאריכים אחר כך נפלו בתקופה של החגים שזה מאוד מקשה

משה שיפמן:  לדחות, גם להעביר את זה מהחגים לתקופה אחרת, אי אפשר לעשות את זה בבחירות של הרשויות המקומיות בגלל התקציב

יעקב אשר: בגלל התקציב של הרשות, שלא יהיו בחירות באמצע

משה שיפמן: שלא יהיו בחירות באמצע התקציב, גם שיושב ראש העיר החדש יתחיל עם תקציב חדש, ולא ראש העיר הקודם ירוקן את הקופה

יעקב אשר: ברור

משה שיפמן: אני אגיד שתי תאריכים, ולכל תאריך את החיסרון שלו

משה שיפמן:  אנחנו יכולים ביום שלישי הראשון של חודש כסלו

משה שיפמן:  כשאנחנו אומרים ביום שלישי הראשון של חודש כסלו, אז החיסרון של זה שלפעמים הגשת הרשימות יוצא 40 יום אחורה, יוצא שמחת תורה

משה שיפמן:  עכשיו, כשאנחנו תיקנו את זה מ-33 ימים ל -40 יום

יעקב אשר: יוצא שמחת תורה החג עצמו?     

משה שיפמן: כן, יוצא שמחת תורה החג עצמו

תומר רוזנר: זו בעיה, זה מיד זז יום אחרי

משה שיפמן: זה זז יום אחרי, זה אומר יום שלישי אחרי שמחת תורה

יעקב אשר: שאז זה מצמצם

רון אלמוג: זה גם הופך את זה ליום אחד במקום יומיים

משה שיפמן: כן, בסדר, ההצעה שלי במקרה כזה להעביר את זה ליום ה-38 שזה אומר יום ראשון אחרי שמחת תורה, וגם נקדים את זה ביום אחד

יעקב אשר: לא, אבל זה יהיה יומיים כמו עכשיו?     

משה שיפמן: אם רוצים שזה יהיה יומיים ביום ראשון ושני

יעקב אשר: לא, אבל בדרך כלל הגשת הרשימות היא יומיים, אני חושב שזה יותר נכון לא? לא דנו בזה כל כך, אבל השאלה אם אנחנו רוצים לשנות סדרי עולם? גם בכנסת זה יומיים

משה שיפמן: כן אז אפשר לעשות את זה יומיים ביום ראשון ושני אחר כך

משה שיפמן:  זה בשנים שזה יוצא

יעקב אשר: רק בשנים שזה נופל על שמחת תורה ממש?     

קריאה: צריך להוסיף גם, שאיך שזה נשאר היום תמיד יש גם חגים באמצע

קריאה:  זאת אומרת עכשיו זה הופך להיות 38 נקיים

יעקב אשר: בדיוק, זה מבחינת הפעילות

קריאה: זאת אומרת מבחינת ההכנה גם של משרד הפנים שהם יכולים להיערך לעניין

יעקב אשר: הערה חשובה

משה שיפמן: בדיקת הרשימות, כל הדברים, נופל לכם חגים באמצע

יעקב אשר: בוא נאמר, במקרה הזה גם עובדי המשרד וגם עובדי המפלגות יודו לכולנו

משה שיפמן: אז נכון שהקטנו לכם מ-40 ל-38 אבל יש לכם ימי נטו ולא ימי ברוטו

יעקב אשר: האופציה השנייה?     

משה שיפמן: האופציה השנייה היא לקחת את היום השלישי הראשון בחודש טבת

משה שיפמן:  היום השלישי בחודש טבת היחסרון של זה שלעיתים, לא תמיד, זה יכול ליפול בחנוכה, ליום האחרון של חנוכה

קריאה: מזג האוויר גם

יעקב אשר: הנושא השני שיותר מטריד שסביר להניח שאז הבחירות יהיו - - -     

משה שיפמן: הבעיה היא שהבחירות לפעמים קורות בינואר

קריאה: יש שלג בירושלים

תומר רוזנר: זה גולש כבר לשנה הבאה

יעקב אשר: זה כבר מתחיל לגלוש לשנה הבאה

יעקב אשר:  תקציבית כאילו?     

תומר רוזנר: לא, זה גולש לינואר

משה שיפמן: אבל תקציב הבחירות נקבע לפני כן הרי, זה רק המועד הסופי של הבחירות

משה שיפמן:  אבל במקרה כזה אפשר להגיד שכשזה יוצא בחנוכה אז זה יום שלישי השני של חודש טבת

יעקב אשר: מקסימום תציג את שניהם, שמשרד הפנים יבחר

משה שיפמן: כן, בסדר

משה שיפמן:  אלו האופציות שנראות לי

יעקב אשר: אוקיי, אני לא רוצה תשובה עכשיו של משרד הפנים אלא אם כן אתם רוצים להגיד תשובה

יעקב אשר:  אתם רוצים להתייעץ ודאי

קריאה: אין לנו כרגע תשובה

יעקב אשר: אז אני מבקש לקראת יום שני, כמה שיותר מהר, גם קודם, להודיע לנו, ואז אולי נספיק עוד להכניס את זה גם לנוסח בעניין הזה

יעקב אשר:  אני יכול להגיד הערה אחת, אני עוד לא יודע בדיוק מה המשמעות שלה, אבל בשיח שלי עם השר בכפוף לבדיקה שלו כמובן איתכם, בסדר כנראה גם יגידו לכם לאפשר לשר בסעיף הסל לשנות את המועדים להגשת הרשימות בשנים שההתנגשות תהיה בעייתית, כדי שלא יידרש תיקון חוק דרך הוועדה

יעקב אשר:  אז ככה יכול להיות שזו גם אופציה שאפשר

משה שיפמן: אני אגיד את ההערה שלי, אני חושב שזו הארכת כהונה של אנשים

יעקב אשר: אז לא כדאי שזה יבוא בהחלטה של שר

משה שיפמן: אני לא יודע אם זה נכון לעשות את זה בהחלטה של שר

משה שיפמן:  זו הארכת כהונה

יעקב אשר: לא מועד הבחירות, את ההשלכה על המועדים

יעקב אשר:  את זה גם אני הייתי מבין

קריאה: כי בהצעה השנייה של הרב שיפמן מדובר שאם זה יוצא בחנוכה להזיז את זה ליום שלישי השני של טבת

יעקב אשר: בדיוק

קריאה: ואז זה יצטרך להיות בחוק, כי זה וודאי לא יהיה אפשר שזה יהיה בסמכות שר

יעקב אשר: או בסעיף הסל הזה שהוא דיבר

יעקב אשר: אם להזיז את יום הבחירות, אי אפשר בסמכות השר, זה בדיוק מה ששיפמן אמר

יעקב אשר: אני לא רוצה לחוות דעה, אבל לוועדה נראה יותר ההצעה הראשונה

יעקב אשר:  משרד הפנים אנחנו נבקש תשובה מבחינתכם, בשיחות פנימיות שהיו לנו עוד קודם, לא הבעתם התנגדות לרעיון עצמו

רון אלמוג: צריך לבדוק את התאריכים בדיוק איך זה מסתדר

יעקב אשר: כמובן תבדקו את זה עד תום ותגידו לנו את המלצתם

יעקב אשר:  אתם יכולים גם להגיד המלצה של להשאיר את המצב כמו שהוא, גם זה יכול לקרות

משה שיפמן: או תאריך אחר

יעקב אשר: או תאריך אחר או רעיון אחר

תומר רוזנר: בשיקול של השר זה נראה לי דווקא פותר הרבה בעיות, יש גמישות במועדים, אפשר להזיז שלושה ימים קדימה, שלושה ימים אחורה

יעקב אשר: אוקיי, נכון

יעקב אשר:  אני הייתי מעדיף להכניס את זה לנוסח שמתגבש לאור כל ההערות שכאן

רון אלמוג: נעשה את זה כמה שיותר מוקדם

יעקב אשר: אני רוצה לומר לכם משרדי הממשלה תודה רבה על שיתוף הפעולה

יעקב אשר:  הישיבה נעולה